title: Nordic Ski Marathon Cup

text: Nordic Ski Marathon Cup on Kansainvälisen hiihtoliiton vuodesta 2005 lähtien järjestämä hiihtokilpailutapahtuma.


title: Bandiera-luokka

text: Bandiera-luokka oli Italian kuninkaallisen laivaston neljän sukellusveneen muodostama alusluokka, jonka alukset palvelivat toisessa maailmansodassa.


title: Ryan Walter

text: Ryan William Walter (s. 23. huhtikuuta 1958 New Westminster, Kanada ) on amerikkalainen entinen jääkiekkoilija, joka jäi eläkkeelle vuonna 1993. Hän pelasi NHL:ssä yhteensä 1003 kansallista ottelua voittaen yhden Stanley Cupin. Walter edusti urallaan Washington Capitalsia, Montreal Canadiensia sekä Vancouver Canucksia. Hän oli pelipaikaltaan keskushyökkääjä. Walterin suurin heikkous oli ajoittainen jäähyherkkyys.


title: Ryan Walter

text: Walter pelasi WHL:ssä monta yli sadan pisteen kautta ennen NHL-uran alkua. Hän siirtyi NHL:ään vuonna 1978 WHL:n Calgary Wranglersista. Kaudella 1981-82 hän teki Washington Capitalsin paidassa uransa piste-ennätyksen nousten huimiin lukemiin 38+49=87. Myöhemmin Montrealissa hän voitti Stanley Cupin vuonna 1986. Viimeisellä kaudellaan Vancouverissa hän rikkoi 1000 ottelun rajapyykin.


title: Ryan Walter

text: Walter pelasi vuosina 1979, 1981 ja 1982 Kanadan maajoukkueessa keräten puoli pistettä per ottelu. Hän pelasi yhteensä 20 kansainvälistä maaottelua keräten 5 maalia, 5 syöttöä sekä 6 rangaistusminuuttia.


title: Ryan Walter

text: Walter on myös esiintynyt yhdysvaltalaisessa "Miracle"-elokuvassa sivuroolissa. Hän on myös toiminut Vancouver Canucksin apuvalmentajana.


title: Ryan Walter

text: Hänen kolme poikaansa Ben, Joey ja Ryan ovat kaikki jääkiekkoilijoita. Ben kiekkoilee tällä hetkellä Red Bull Salzburgissa.


title: Uwe Lulis

text: Uwe Lulis (s. 6. joulukuuta 1965, Osnabrück, Länsi-Saksa) on saksalainen kitaristi ja tuottaja, joka tunnetaan parhaiten yhtyeiden Grave Digger, Rebellion ja Accept kitaristina. Lulis oli Grave Diggeriin kitaristi 13- vuotta. Välittömästi Grave Diggeristä lähdön jälkeen hän perusti yhtyeen Rebellion yhdessä Grave Diggerin basistin Tomi Göttlichin kanssa. Vuodesta 2015 hän on ollut Acceptin kitaristi.


title: Uwe Lulis

text: Uwe Lulis liittyi saksalaiseen metallibändiin, Grave Diggeriin, vuonna 1986 Peter Masson lähtiessä yhtyeestä. Samana vuonna bändin nimi muutettiin Diggeriksi, tällä nimellä yhtye julkaisi albumin Stronger Than Ever. Levy ei ollut menestys, minkä seurauksena yhtye hajosi vuoden 1987 lopulla. Chris Boltendahl ja Uwe Lulis perustivat yhtyeen nimeltä Hawaii, jonka kanssa he julkaisivat demon Bottles and Four Coconuts vuonna 1989.


title: Uwe Lulis

text: Vuonna 1991 Grave Digger teki paluun osittain uudella kokoonpanolla. Boltendahlin ja Lulisin mukaan tulivat basisti Tomi Göttlich ja rumpali Jörg Michael. Yhtye julkaisi vuonna 1993 albumin The Reaper, joka oli paluu Grave Diggerin juurille. Samana vuonna julkaistiin albumi The Best of the Eighties.


title: Uwe Lulis

text: Uwe Lulis oli yhtyeen pääasiallinen säveltäjä sekä tuottaja. Hän oli yhtyeessä kolmetoista vuotta, ja teki yhtyeen ja sen eri versioiden kanssa yhteensä seitsemän levyä, demon ja yhden EPn. Lulis erosi yhtyeestä vuonna 2001.


title: Uwe Lulis

text: Uwe Lulis perusti basisti Tomi Göttlich kanssa yhtyeen Rebellion vuonna 2001 välittömästi lähdettyään Grave Diggeristä. Yhtyeenensimmäinen albumi "Shakespearen Macbeth -A Tragedy in Steel" julkaistiin vuonna 2002. "Born a Rebel", yhtyeen toinen albumi julkaistiin vuonna 2003. Kahta ensimmäistä albumia seurasi kolme albumia käsittänyt historiallinen trilogia: Yhtyeen kolmas albumi Sagas of Iceland -The History of The Vikings volume Ijulkaistiin vuonna 2005. toinen osa Miklagard -The History of The Vikings volumeII  julkaistiin vuonna 2007, ja trilogian päätösalbumi Arise: From Ginnungagap to Ragnarök -The History of The Vikings volume III vuonna 2009. Trilogia pääteema käsittelee viikinkien historiaa.


title: Uwe Lulis

text: Kesken trilogian tekemisen, lokakuussa 2008, Uwe Lulis oli pahassa moottoripyöräonnettomuudessa. Hänen oikea jalkansa vaurioitui vakavasti, ja sitä jouduttiin operoimaan lukuisia kertoja. Toipuminen kesti useita vuosia, ja onnettomuus muutti hänen elämäänsä monin tavoin. Onnettomuus oli niin vakava, että Rebellion joutui pitämään taukoa keikkailusta. Vuonna 2009 Uwe Lulis kärsi edelleen onnettomuudesta, joten yhtye teki vain muutamia keikkoja, joilla Lulis joutui soittamaan istualtaan.


title: Uwe Lulis

text: Vuoden 2010 lopussa Uwe Lulis jätti Rebellionin. Myös Gerd Lücking (rummut) ja Simone Wenzel (kitara) päättivät sen jälkeen keskittyä muihin musiikkiprojekteihin. Tomi Göttlich (basso) ja Michael Seifert (laulu) päättivät vuoden 2011 alussa jatkaa Rebellion yhtyettä, jonka jälkeen Oliver Geibig (kitara), Stephan Karut (kitara) ja Matthias Karle (rummut) tulivat yhtyeeseen pois lähteneiden tilalle.


title: Uwe Lulis

text: Huhtikuussa 2015 Accept ilmoitti uusista jäsenistä, kun Uwe Lulis ja Christopher Williams liittyivät yhtyeeseen. Uwe Lulis oli ollut Wolf Hoffmannin kitarateknikkona kiertueilla kesästä 2012 asti. Lulis tuli Acceptin avuksi kesäkiertueelle, eikä hänen ollut tarkoitus jatkaa tehtävässä kesän festivaalien jälkeen. Hän kuitenkin jatkoi tehtävässä ja kaksi ja puoli vuotta myöhemmin hänestä tuli yhtyeen kitaristi.


title: Uwe Lulis

text: The Rise of Chaos on ensimmäinen Acceptin studiolevy, missä hän on mukana. Lisäksi hän soittaa Restless and Live ja Symphonic Terror - Live at Wacken 2017 konserttitaltioinneilla.


title: Uwe Lulis

text: Lulis on tuottaja ja hän omistaa studion nimeltä Black Solaris Studios. Grave Diggerin levyjen lisäksi hän on tuottanut monien eri yhtyeiden kuten Wizard, Paragon, Montany levyjä.


Nasaretin Pyhän Perheen katolinen seurakunta on Katolisen kirkon Suomessa seurakunta, jonka toiminta-alueena on Pohjois-Pohjanmaa ja Lappi. Seurakunnan keskuspaikka on Oulu, jossa seurakunnalla on Nasaretin pyhän perheen kirkko. Lisäksi seurakunnalla on säännöllistä toimintaa Kemissä, Torniossa, Kajaanissa ja Rovaniemellä.


title: Nasaretin Pyhän Perheen katolinen seurakunta

text: Piispa Paul Verschuren siunasi Oulussa käyttöön kappelin ja seurakuntakeskuksen ensimmäisen rakennusvaiheen 28. joulukuuta 1991. Sen oli suunnitellut Neokatekumenaalisen tien aloittaja Kiko Arguello. Ouluun perustettiin katolinen kappeliseurakunta 1. tammikuuta 1992 ja se itsenäistyi omaksi seurakunnakseen 26. joulukuuta 1993. Piispa Józef Wróbel vihki keväällä 2001 käyttöön seurakunnan kirkon varsinaisen kirkkosalin. Vuoden 2018 alussa seurakunnalla oli 950 jäsentä.


title: Digrafi

text: Digrafi eli digramma tarkoittaa yhden äänteen merkkinä olevaa kahden kirjaimen ryhmää. Digrafeja ovat esimerkiksi suomessa ng, ruotsissa hj ja englannissa sh.


title: Digrafi

text: Digrafia ei tule sekoittaa ligatuuriin.


title: Digrafi

text: Ruotsin kielessä käytetään useita digrafeja:Ruotsissa myös kaksi samaa konsonanttia peräkkäin (kuten tt) katsotaan eräänlaiseksi digrafiksi, sillä se ei ruotsissa tarkoita erilaista, pitkää konsonanttifoneemia. Tämä poikkeaa suomesta, jossa kahdella konsonantilla merkitään kaksoiskonsonanttia.


title: Digrafi

text: Englannissa on sekä homogeenisiä digrafeja (kaksi samaa kirjainta peräkkäin) että heterogeenisiä digrafeja (kaksi eri kirjainta). Jälkimmäisiä ovat muun muassa:Digrafit voivat koostua myös vokaaleista.


title: Antiprisma

text: Antiprisma on geometriassa monitahokas, jonka muodostaa kaksi keskenään yhtenevää, yhdensuuntaisille tasoille asetettua monikulmiota, joita sanotaan antiprisman "pohjiksi" ja joita yhdistää toisiina vuorotteleva nauha kolmioita. Jos pohjat ovat "n"-kulmioita, sanotaan antiprismaa "n"-sivuiseksi antiprismaksi.


title: Antiprisma

text: Antiprismat ovat prismatoidien alaluokka, ja ne voidaan myös katsoa surkastuneiksi erikoistapaukseksi pullistetuista monitahokkaista.


title: Antiprisma

text: Antiprismat muistuttavat muutoin särmiöitä, paitsi että niiden pohjia on kierretty toistensa suhteen ja että niiden sivutahkot eivät ole suunnikkaita vaan kolmioita.


title: Antiprisma

text: Jos pohja on säännöllinen "n"-kulmio, erityisen huomattava on antiprisma, jonka pohjia on kierretty toisiinsa kulman verran. Vielä säännöllisempi antiprisma saadaan, jos pohjien keskipisteet toisiinsa yhdistävä jana on kohtisuorassa pohjatasoihin nähden, jolloin kyseessä on suora antiprisma. Sillä on tahkoina kaksi "n"-kulmiota, joita yhdistää 2"n" tasakylkistä kolmiota.


title: Antiprisma

text: Antiprismaa sanotaan uniformiseksi, jos sen kaikki tahkot ovat säännöllisiä monikulmioita. Jos sen pohjat ovat säännöllisiä "n'-kulmioita, muina tahkoina sillä on 2"n" tasasivuista kolmiota. Uniformiset antiprismat muodostavat äärettömän sarjan uniformisia monitahokkaita, samoin kuin uniformiset särmiötkin.


title: Antiprisma

text: Tapauksessa vastaava särmiö on surkastunut, mutta antiprismaksi saadaan erikoistapauksena, "kaksikulmaisena antiprismana", säännöllinen tetraedri. Tapauksessa saadaan "kolmikulmaiseksi antiprismaksi" säännöllinen oktaedri.


title: Antiprisma

text: Antiprismojen duaalikappaleita ovat trapetsoedrit. Niitä tutki tiettävästi ensimmäisenä Johannes Kepler, joka myös antoi niille nimen, joskin on mahdollista, että jo Arkhimedes tunsi ne sillä niiden kärjet toteuttavat samat ehdot kuin Arkhimedeen kappaleet.


title: Antiprisma

text: Jos suoran "n"-kulmaisen antiprisman sivutahkot ovat tasakylkisiä kolmioita, sen kärkien karteesiset koordinaatit ovat:


title: Antiprisma

text: missä "k" saa kaikki kokonaislukuarvot välilt 0...2"n" - 1. Jos sivutahkot ovat tasasivuisia kolmiota, on


title: Antiprisma

text:
Olkoon "a" uniformisen antiprisman sirämän pituus. Silloin kappaleen tilavuus on
ja sen tahkojen yhteenlaskettu pinta-ala on


title: Antiprisma

text: On olemassa ääretön joukko typistettyjä antiprismoja, muun muassa vähemmän symmetrinen muoto typistetystä oktaedrista (typistetty kolmikulmainen antiprisma). Ne voidaan alternoida niin, että saadaan "pullistettuja antiprismoja". Niistä kaksi kuuluu Johnsonin kappaleisiin, ja typistetty kolmikulmainen antiprisma on vähemmän symmetrinen muoto säännöllisestä ikosaedrista.


title: Antiprisma

text: Sellaisen suoran "n"-kulmaisen antiprisman symmetriaryhmä, jonka pohja on säännöllinen monikulmio ja sivutahkoina tasakylkiset kolmiot, on D kertalukua 4"n". Poikkeuksena ovat tetraedri, jolla on laajempi symmetriaryhmä T kertalukua 24, johon sisältyy aliryhminä kolme versiota ryhmästä D, skä oktaedri, jonka symmetriaryhmä on O kertalukua 48, joak sisältää aliryhminää kolme versiota ryhmästä D.


title: Antiprisma

text: Peilaus pisteen suhteen eli inversio kuuluu symmetriaryhmään, jos ja vain jos "n" on pariton.


title: Antiprisma

text: Anriprisman rotaatioryhmä on D kertalukua 2"n". Poikkeuksena ovat tetraedri, jolla on laajempi rotaatioryhmä T kertalukua 12 sisältäen aliryhminään kolme versiota ryhmästä D, sekä oktaedri, jolla on laajempi rotaatioryhmä O kertalukua 24 sisältäen aliryhminään neljä versiota ryhmästä D.


title: Antiprisma

text: Uniformisia tähtiantiprismoja nimetään niiden pohjana olevien tähtimonikulmioiden {"p"/"q"} mukaan. Niitä on kahta tyyppiä: eteneviä () ja takautuvia ( eli leikattuja. Takautuvilla muodoilla kärkikuviot leikkaavat toisensa, ja niitä merkitään muotoa "p"/("p" - "q") olevilla murtoluvuilla murtolukujen "p"/"q" sijasta, esimerkiksi 5/3 luvun 5/2 sijasta.


title: Antiprisma

text: Takautuvissa antiprismoissa kolmiomaiset sivutahkot, jotka yhdistävät pohjat toisiina, leikkaavat rotaatiosymmetria-akselin. Etenevissä antiprismoissa näin ei ole laita.


title: Antiprisma

text: Joitakin tähtiantiprismoja, joiden pohjana on säännöllinen tähtimonikulmio, ei voida konstruoida niin, että kaikki särmät olisivat yhtä pitkät, ja näin ollen ne eivät ole uniformisia monitahokkaita. Tähtiantiprismaojen komponentit voidaan myös konstruoida, kun luvuilla "p" ja "q" on yhteisiä tekijöitä; niinpä antiprisma 10/4 on kahden 5/2 -antiprisman yhdistelmä.


title: Antiprisma

text: Seuraavassa taulukossa on kuvattu tähtiantiprismat 12-kulmaisiin saakka sekä niiden pohjakuviot ja merkinnät.


title: Antiprisma

text: One World Trade Center New Yorkissa on pitkänomainen neliöpohjaisen antiprisman muotoinen pilvenpiirtäjä.


title: Pensikloviiri

text: Pensikloviiri (CHNO) on puriinijohdannaisiin kuuluva heterosyklinen orgaaninen yhdiste. Yhdistettä käytetään lääketieteessä eräiden virustautien esimerkiksi huuliherpeksen hoitoon.


title: Pensikloviiri

text: Huoneenlämpötilassa pensikloviiri on väritöntä kiteistä ainetta. Yhdiste liukenee hieman veteen. Pensikloviiri tehoaa herpesviruksiin muun muassa Herpes simplex- ja Varicellazosterviruksiin. Aineen vaikutusmekanismi perustuu siihen, että viruksen tymidylaattikinaasientsyymi fosforyloi sen pensikloviirifosfaatiksi. Tämä yhdiste on DNA-polymeraasientsyymin inhibiittori ja estää virusten jakautumisen. Sen biosaatavuus suun kautta on huono, minkä vuoksi sitä käytetään lähinnä voiteena ulkoisesti esimerkiksi huuliherpeksen hoidossa. Pensikloviiristä on kehitetty famsikloviiri, joka on pensikloviirin aihiolääke ja jota voidaan annostella myös tablettina suun kautta. Pensikloviiri voi lyhentää herpeksen kestoa ja lievittää siihen liittyvää kipua.


title: Olga Shapir

text: Olga Andreyevna Shapir (ven. Ольга Андреевна Шапир, o.s. Kislyakova, Кислякова, 9. lokakuuta 1850 – 13. heinäkuuta 1916) oli venäläinen kirjailija ja feministi.


title: Olga Shapir

text: Shapir syntyi vuonna 1850 Oraniebaumissa (nyk. Lomonosov, Venäjä) kuopukseksi yhdeksänlapsiseen perheeseen. Hänen isänsä oli tilanhoitaja, entinen maaorja, joka oli toiminut dekabristikapinan johtajan Pavel Pestelin sotilaskirjurina. Shapirin äiti oli ruotsalaisesta aristokraattisuvusta.


title: Olga Shapir

text: Shapir aloitti opinnot 1870-luvun alussa Pietarissa, jossa tutustui juutalaiseen lääketieteen opiskelijaan, Lazar Shapiriin, jonka kanssa avioitui vuonna 1872. Pariskunta toimi aktiivisesti vallankumouksellisissa ja liberaaleissa, tsaarin valtaa kritisoivissa liikkeissä, kuten Sergei Netšajevin johtamassa radikaalissa opiskelijaryhmässä.


title: Olga Shapir

text: Olga Shapir oli merkittävä yhteiskunnallinen toimija ja 1900-luvun alun tärkeiden venäläisten naisvaikuttajien, kuten Aleksandra Kollontain, esikuva. Shapir teki 30-vuotisen uran prosaistina, esseistinä sekä toimittajana ja oli tunnettu vaikuttavana sekä intohimoisena puhujana. 1880–1890-luvuilla Shapir toimi kirjailijoita ja sananvapautta puolustavissa järjestöissä, sekä oli osallisena erityisesti naisliikkeen toiminnassa. Shapir johti toimintaa ensimmäisen yleisvenäläisen naisten kongressin (1908) järjestämiseksi, toimi naisten äänioikeuden puolesta, ja puolusti poliittisten naisvankien etuja.


title: Olga Shapir

text: Shapir aloitti kirjallisen uransa 1870-luvun lopulla, jolloin hänen ensimmäinen fiktiivinen teoksensa (На пороге жизни) ilmestyi 1879. Tämän jälkeen hänen kirjoituksiaan julkaistiin useissa päivälehdissä. Kirjoitukset ilmestyivät koottuina vuonna 1889. Kymmenenosaiset kootut teokset ilmestyivät 1910.


title: Olga Shapir

text: Omaelämäkerrallinen novelli Myrskyn vuodet (В бурные годы), ilmestyi vuonna 1906 ja on Shapirin kuuluisin teos. Hän puolustaa siinä vallankumouksellisten liikkeiden toimintaa, vastalauseena Fjodor Dostojevskin vallankumouksellista liikehdintää kritisoivalle romaanille Riivaajat (Бесы, 1872).


title: Olga Shapir

text: Shapir toi kirjoituksissaan esiin feministisen liikkeen vaatimuksia ja uudisti venäläisen kaunokirjallisuuden naiskuvaa. Keskeistä olivat sukupuolten väliset suhteet, joiden kautta Shapir tarkasteli modernisoituvan Venäjän uusia sukupuoli- ja luokkahierarkioita. Yhteistä Shapirin teoksille on uuden, itsenäisen naisen teema, jota Shapir käsitteli edeltäjiään itsevarmemmalla äänellä. Shapirin kuvaama uusi nainen ei ollut enää aatelinen, vaan usein työläisnainen, jonka ansiotyö on merkittävässä roolissa.


title: Olga Shapir

text: Tyypillistä Shapirin kirjoituksille on myös voimakas uhrautujanaisen tyypin kritiikki. Shapir kysyy lähes kaikissa kirjoituksissaan miksi venäläisen naisen kunnian tulisi perustua uhrivalmiuden ja kärsimyksen ihanteeseen, joiden hän itse kokee ilmentävän ikivanhaa orjan sielua, ja joiden ei siten voi katsoa edustavan uutta naista. Shapirin mukaan sosiaalinen orjuuttaminen on kasvanut sukupuolten välisestä eriarvoisuudesta ja hän peräänkuuluttaa sukupuolten erojen tasa-arvoista tunnustamista.


title: Bragadin-luokka

text: Bragadin-luokka oli Italian kuninkaallisen laivaston kahden miinoitukseen soveltuvan sukellusveneen muodostama alusluokka, jonka alukset palvelivat toisessa maailmansodassa.


title: Nadežda Suslova

text: Nadežda Suslova oli ensimmäinen venäläinen nainen, josta tuli lääkäri. Nadežda Suslova on Dostojevskin rakastajattaren Polina Suslovan sisar.


title: Nadežda Suslova

text: Nadežda Suslova syntyi vapautettujen maaorjien perheeseen 1. syyskuuta 1843 Paninon kylässä Nižni Novgorodin kuvernementissä. Vuonna 1853 Suslovan perhe muutti Moskovaan. Perheen isä piti koulutusta tärkeänä, ja tästä syystä myös Suslova opiskeli yksityisessä sisäoppilaitoksessa. Laitoksen opetusohjelmaan kuuluvien aineiden, kuten ranskan ja saksan lisäksi hän opiskeli paljon myös itsenäisesti, esimerkiksi latinaa ja luonnontieteitä, jotka eivät kuuluneet laitoksen opetusohjelmaan.


title: Nadežda Suslova

text: Vuonna 1860 Suslova perheineen asui Pietarissa. Pietarissa Nadežda Suslova oli tekemisissä naisten kanssa, jotka tavoittelivat kunnollista koulutusta. Näin hän alkoi ensin käydä luennoilla yliopistossa, ja myöhemmin myös lääketieteen ja kirurgian akatemiassa. Tsaarinajan Venäjällä naisilta oli kielletty opiskelu kaikissa korkeakouluissa. Vuonna 1862 lääketieteen professorit I. M. Setšenov ja S. P. Botkin myönsivät kolmelle naiselle oikeuden käydä heidän luennoillaan. Vuonna 1863 hallinto kuitenkin kielsi myös naisilta opiskelun.


title: Nadežda Suslova

text: Vuonna 1864 Nadežda Suslova muutti Sveitsiin, jossa hän pääsi Zürichin yliopiston lääketieteelliseen tiedekuntaan opiskelijaksi. Hän valmistui Zürichin yliopistosta vuonna 1867 ja hänestä tuli ensimmäinen venäläinen naislääkäri. Pian tämän jälkeen hän väitteli tohtoriksi Setšenovin valvonnan alaisena.


title: Nadežda Suslova

text: Vuonna 1866 Nadežda Suslova muutti takaisin Pietariin aviomiehensä Friedrich Erismannin kanssa. Tuon ajan lakien mukaan naiset eivät voineet olla lääkäreitä ja ulkomailla itsensä lääkäriksi opiskelleiden tuli osoittaa osaamisensa kokeessa. Suslova läpäisi kokeen ja lääketieteen komitea, jonka puheenjohtajana toimi S. P. Botkin, antoi Suslovalle oikeuden harjoittaa lääketiedettä Venäjällä. Monet mieslääkärit olivat hyvin epäluuloisia naisen kyvystä toimia lääkärinä, ja Suslovan tehtäväksi jäikin heidän luulojensa kumoaminen.


title: Nadežda Suslova

text: Nadežda Suslova toimi lääkärinä niin Pietarissa kuin Nižni Novgorodissakin ja todisti kaikkien epäilyt pätevyydestään vääriksi. Vuonna 1892 hän muutti Krimiin. Hän testamenttasi kaikki omat lääkärin työvälineet, lääkkeet ja kirjat terveydenhoitolaitoksille. Nadežda Suslova kuoli vuonna 1918.


title: Nadežda Suslova

text: Suslovan toiminnallaan ansaitsema kunnioitus avasi naisille tien lääketieteeseen. Vuonna 1872 Pietarissa alkoivat ensimmäiset naisten lääketieteen (sairaanhoidon) kurssit, jotka jatkuivat 14 vuotta. Vuonna 1897 avattiin Pietarin naisten lääketieteellinen yliopisto, nykyiseltä nimeltään Pietarin lääketieteellinen valtionyliopisto.


title: Nadežda Suslova

text: Vuodesta 1865 eteenpäin Suslova oli poliisin tarkkailun kohteena, sillä hän oli osallisena vallankumouksellista ideologiaa ajavaan nuorten kerhotoimintaan ja oli Kansainvälisen työväenliiton jäsen.


title: Orbital (vuoden 1993 albumi)

text: Orbital (tunnetaan myös nimillä Orbital 2 ja Brown Album) on brittiläisen elektronista musiikkia tuottavan duo Orbitalin toinen studioalbumi, jonka julkaisi FFRR Records 24. toukokuuta 1993. Albumilta julkaistiin kaksi singleä; "Lush" ja "Halcyon". Molemmat kappaleet esiintyivät Mortal Kombat -elokuvan soundtrackissä.


title: Orbital (vuoden 1993 albumi)

text: Albumi sai julkaisuaikanaan paljon positiivista palautetta faneilta ja kriitikoilta. Albumi mainitaan Robert Dimeryn 1001 albumia jotka jokaisen on kuultava edes kerran eläessään -kirjassa.


title: Tonttu Toljanteri tonttujen tonttuna

text: Tonttu Toljanteri tonttujen tonttuna on Yle TV2:n tuottama suomalainen joulukalenterisarja, jota esitettiin joulukuussa 2013. Sarjan päähenkilöä Tonttu Toljanteria näyttelee Kunto Ojansivu. Sarja on viimeinen Toljanteri-sarja.


title: Tonttu Toljanteri tonttujen tonttuna

text: VLMedia julkaisi sarjan DVD:llä 5. marraskuuta 2014.


title: Tonttu Toljanteri tonttujen tonttuna

text: Tonttu Toljanteri (Kunto Ojansivu) paljastaa muita tonttuja vartioivan Tonttujen tontun (Karoliina Vanne) ja joutuu tämän tuuraajaksi.


title: Tonttu Toljanteri tonttujen tonttuna

text: Lähde:


title: Battlefield V

text: Battlefield V on Digital Illusionsin kehittämä ja Electronic Artsin julkaisema ensimmäisen persoonan ammuntapeli, joka julkaistiin 20. marraskuuta 2018 PlayStation 4:lle, Windowsille ja Xbox Onelle.


title: Battlefield V

text: Peli kuuluu "Battlefield"-sarjaan ja sijoittuu toiseen maailmansotaan.


title: Battlefield V

text: Peli on saanut Gamereactorin arvostelussa arvosanan 8/10.


title: Stadler KISS

text: Stadler KISS on sveitsiläisen Stadler Railin valmistama kaksikerroksinen sähkömoottorijuna. Niitä käytetään paikallisessa ja alueellisessa junaliikenteessä useissa Euroopan maissa.


title: Srbuk

text: Srbuhi Sargsyan (, s. 3. huhtikuuta 1994 Jerevan, Armenia) tunnettu myös taitelijanimellään Srbuk, on armenialainen laulaja. Hän nousi ensimmäistä kertaa kuuluisuuteen kilpailessaan vuonna 2010 Armenian "The X Factor" -kilpailussa, sijoittuen toiseksi. Vuonna 2018 hän osallistui "X-Factor Ukraine" -kilpailuun, sijoittuen neljänneksi.


title: Srbuk

text: Sargsyan edustaa Armeniaa vuoden 2019 Eurovision laulukilpailussa.


title: Srbuk

text: Sargsyan syntyi 3. huhtikuuta 1994 Jerevanissa, Armeniassa. Hän opiskeli Komitas State Conservatory of Yerevan -koulussa, jossa hän opetteli soittamaan qanun-nimistä soitinta.


title: Srbuk

text: Vuonna 2010, Srbuk koe-esiintyi Armenian The X Factorin ensimmäisellä tuotantokaudella. Koe-esityksessään hän lauloi Sian "Soon We'll Be Foundin". Srbuk liittyi Garik Papoyanin joukkueeseen ja saavutti toisen sijan. Vuonna 2012, hän perusti oman yhtyeensä nimeltä "Allusion". Vuonna 2014, hän oli mukana featuring-artistina Papoyanin singlellä nimeltä "Boat". Boat oli osa soittolistaa venäläiseen elokuvaan nimeltä "Лёгок на поми́не".


title: Srbuk

text: Vuonna 2016, Srbuk julkaisi ensimmäisen singlensä nimeltä "Yete Karogh Es". Vuonna 2018, hän kilpaili The Voice of Ukraine -kilpailun kahdeksannella tuotantokaudella, jossa häntä valmensi ukrainalainen laulaja Potap. Kilpailussa Srbuk sijoittui neljänneksi. Marraskuussa 2018 ilmoitettiin, että Srbuk edustaisi Armeniaa vuoden 2019 Eurovision laulukilpailussa Tel Avivissa, Israelissa. Heti julkistuksen jälkeen Armenian yleisradioyhtiö "Public Television company of Armenia" (AMPTV) avasi laulujentekijöille mahdollisuuden lähettää kappaleitaan Srbukin mahdolliseksi euroviisukappaleeksi.


title: Sergei Zubatov

text: Sergej Vаsiljevitš Zubаtov (; 1864 Moskova, Venäjän keisarikunta – 15. maaliskuuta 1917 Moskova, Venäjän keisarikunta) oli Venäjän keisarikunnan kuuluisa poliisipäälikkö. Hän sai laajan suosion oikeudellisten työntekijöiden järjestön perustamisen ansiosta, joka nimettiin Zubаtovštšina.


title: Sergei Zubatov

text: Sergei Zubatov syntyi vuonna 1864 Moskovassa ylimmän upseerin perheessä. Koulussa hän oli kiinnostunut nihilismin ideasta ja luki D. I. Pisarevin kielletyt teokset. Zubatovin isänsä pyynnöstä Zubatovia erotettiin koulusta ja tämän tarkoitus oli säästää poikaa isänsä mielestä haitalliselta vallankumoukselliselta vaikutuksesta. Tämän jälkeen Zubatov aloitti työt kahdellatyöpaikalla. Toinen työpaikoista oli kirjasto. Kirjaston omistajasta, Aleksandra Nikolaevnasta, tuli Sergei Zubatovin vaimo. Kirjasto oli erittäin suosittu Moskovan nuorten keskuudessa, erityisesti vallankumouksellisien nuorten keskuudessa, koska se sisälsi kiellettyjä kirjoja, mitkä Zubatov mielellään lainasi kiinnostuneille.


title: Sergei Zubatov

text: Vuonna 1884 Sergei Zubatov tutustui Mikhail Gotsin piiriin, johon kuuluivat O. G. Rubinok, M. I. Fundaminskij ja muut. Kyseisen piirin jäsenet tutkivat narodnikit-jäsenien (Pjotr Lavrov, Nikolai Mikhailovskij) ja piirin jäseneistä myöhemmin tuli vallankumoushenkilöitä. Gotz ja hänen ystävät vierailivat usein kirjastossa ja lainasivat kiellettyä kirjallisuutta. Zubatov oli heille ystävällinen, mutta ei jakanut heidän ideoita ja omissa piireissään puhui heistä halveksuen.


title: Sergei Zubatov

text: Vuonna 1886 Zubatov työskenteli lennättimin parissa erilaisilla radioasemilla. Vuonna 1886 Zubatov oli kutsuttu Moskovan turvallisuusyksikön päällikön N.S. Berdjajevin kuulusteluun. Zubatoville kerrottiin, että kirjastoa pidettiin vallankumouksellisten piirien jäseneiden turvatalona ja Zubatovia pidetään epäiltynä. Zubatov hyvin selvästi osoitti vastauksessaan, että hän on tätä vastaan ja vanno taistella tätä ihmiskategoriaa vastaan. Vastaus miellytti Berdjajevia ja Zubatovia otettiin salaisen agentin virkaan turvallisuusyksikköön.


title: Sergei Zubatov

text: Zubatov toimi salaisena agentina turvallisuusyksikössä, jonka aikana hän esitti hyvin kapinallista ja hänen toimen avulla poliisi sai kiinni hyvin paljon vallankumouksellisia jäseniä. Vuonna 1889 Zubatov työskenteli Moskovan turvallisuusosastossa. Tässä työssä hän kuulusteli vallankumouksellisia henkilöitä ja solmi heidän kanssa sopimuksia. Myöhemmin hänestä tuli turvallisuusosaston johtaja. Hänen johdolla on lopetettu paljon vallankumouksellisia järjestöjä.


title: Sergei Zubatov

text: Zubatov huomasi, että pidätetyt järjestöt jakautuivat kahdenlaisiin henkilöihin – tavalliset työläiset ja vallankumous-sivistyneistö. Sivistyneistö olivat hyvin tietoisia järjestön poliittisesta luonteesta ja syystä, miksi heidät pidätettiin, kun taas työläiset eivät ymmärtäneet eikä nähneet poliittisia taustoja. Zubatov ymmärsi, että valtion kuuluisi ottaa työläisten asemaa ja taistella heidän taloudellisen hyvinvoinnin ja tarpeiden puolesta. Näin myös vallankumoushenkisien järjestöt heikkenevät.


title: Sergei Zubatov

text: Zubatovin toimesta luotiin oikeudellisten työntekijöiden järjestö. Se oli yritystä tyydyttää työläisten vaatimuksia ja heidän valvominen, säilyttäen absolutismin olon. Järjestön tavoitteena oli luoda hallituksen oma työväenliike, mikä erottaa työläisten taloudellisen taistelun vallankumouksellisesta poliittisesta taistelusta.


title: Sergei Zubatov

text: Vuodesta 1910 lähtien Zubatov ei ollut enää mukana politiikassa. Helmikuussa 1917 Venäjällä alkoi uusi vallankumous. 15. maaliskuuta 1917 Zubatov kuuli Venäjän keisarin Nikolai II vallasta luopumisesta ja samana päivänä Zubatov ampui itsensä.


title: Bellevue (ravintola)

text: Ravintola Bellevue on Helsingissä Katajanokalla Rahapajankatu 3:ssa sijaitseva ravintola joka on oman ilmoituksensa mukaan Suomen, Euroopan ja jopa maailman vanhin yhtäjaksoisesti Venäjän ulkopuolella toiminut venäläinen ravintola. Ravintola perustettiin Uudenmaankadulle toukokuussa 1917 ja ensimmäiset viisi vuotta se toimi kahvilana. Perustaja oli virolainen Grigori Pavlow (nimi vuodesta 1931 Reko Paulo) joka oli naimisissa suomalaisen kanssa.


title: Bellevue (ravintola)

text: Petserin maakunnassa kaakkois-Virossa syntynyt Paulo muutti Suomeen 1912 ja oli asevelvollisena Venäjän armeijassa Helsingissä ja Suomenlinnassa. Hän tutustui venäläisten laivastoupseerien klubilla tulevaan vaimoonsa Hulda Hildegard Heléniin (1884–1963) joka oli klubilla kassanhoitajana. Kun laivastoklubi lopetti toimintansa he perustivat yhdessä kahvila-ruokalan Uudenmaankadun varrelle Helsinkiin. Vuonna 1922 siitä tuli ravintola Bellevue kun se siirtyi nykyiseen osoitteeseensa Katajanokalle. Paulo johti ravintolaa 35 vuoden ajan. Ravintola Bellevuen omistaa nykyisin rouva Ragni Rissanen.


title: Bellevue (ravintola)

text: Paulo hankki vuonna 1934 omistukseensa Kiinteistö Kaisaniemenkatu 4 Oy:n ja hän teki myös useita muita kiinteistokauppoja. Kieltolain aikana Paulo joutui usein pidätetyksi pirtun salakuljetuksesta epäiltynä ja ravintolassa tarjottiin salaa pirtua "kovana teenä". Paulolla oli huvila Harajoella Tuusulassa ja sotien jälkeen Espoon Siikajärvellä. Sotavuosina hänellä oli Espoon Bembölessä maatila jossa pidettiin muun muassa kanalaa.


title: Patrik Blomberg

text: Patrik Blomberg on suomalainen laulaja, joka voitti Idols-laulukilpailun yhdeksännen tuotantokauden vuonna 2018. Hän sai finaalissa annetuista äänistä 41 prosenttia. Blomberg on kotoisin Lohjalta.


title: Patrik Blomberg

text: Blomberg oli ennen Idols-kilpailua laulanut julkisesti ainoastaan kerran vanhemmilleen.


title: Jean-Baptiste Vuillaume

text:
Jean-Baptiste Vuillaume (7. lokakuuta 1798 – 19. maaliskuuta 1875) oli ranskalainen viulunrakentaja.
Vuillaume oli neuvokas kauppamies ja sai työstään myös useita kansainvälisiä tunnustuksia. Muun muassa akustiikkaa opiskellut Vuillaume sai haltuunsa kuuluisan italialaisen soitinrakentajan, Antonio Stradivarin, vuonna 1716 rakentaman Salabue-viulun 1800-luvun puolivälissä. Vuillaumen vävy nimesi sen Messiaaksi, koska odotus oli ollut sen arvoista. Vuillaume alkoi rakentaa kopioita viulusta ja hänestä kehkeytyi yksi Euroopan arvostetuimmista soitinrakentajista. Näiden lisäksi hän kopioi myös Giuseppe Guarnerin tekemiä viuluja. Hän rakensi elämänsä aikana yli 3000 soitinta, viulujen lisäksi muun muassa Oktobasson.


title: Jean-Baptiste Vuillaume

text: LähiTapiola hankki omistukseensa Vuillaume-viulun, joka on valmistettu vuonna 1873. Se on kopio Messias-viulusta. Messias-viulu täytti 300 vuotta vuonna 2016, ja se oli näytteillä Cremonassa kolmen Vuillaumen rakentaman kopion kanssa. Tämä viulu oli yksi näyttelyssä olleista. Viulu on erinomaisessa kunnossa ja sillä on viisi aitoustodistusta. Viulu on ollut eurooppalaisilla ja amerikkalaisilla keräilijöillä, ja tätä ennen se on ollut viulutaiteilija Manrico Padovanin konserttikäytössä. Vuillaume-viulu hankittiin Italian Cremonasta yhdeltä Euroopan arvostetuimmista viulujen välittäjistä ja myyjistä Eric Blotilta. Vuonna 2018 viulu annettiin Tampere Filharmonian käyttöön pitkäaikaisella lainasopimuksella.


title: Jean-Baptiste Vuillaume

text: Vuillaume-viulu on erinomainen konserttiviulu, ja sen käyttäjiä ovat olleet muiden muassa Fritz Kreisler, Ruggiero Ricci, Isaac Stern, Pinchas Zukerman, Hilary Hahn, Nemanja Radulović ja Nikita Boriso-Glebsky.


title: Luettelo kloonatuista eläimistä Jurassic Park -sarjassa

text: Jurassic Park on amerikkalainen science fiction -seikkailuelokuvasarja, joka perustuu Michael Crichtonin romaaneihin "Dinosauruspuisto" ja "Kadonnut maailma". Elokuvassa ja romaanissa kerrotaan, että dinosaurukset on kloonattu käyttäen meripihkasta löytyneitä hyttysiä, jotka olivat aikoinaan imeneet dinosauruksen verta ja joissa dinosauruksen DNA oli säilynyt nykyaikaan saakka. Ensimmäisen Jurassic Park -elokuvan ohjasi Steven Spielberg, ja se julkaistiin vuonna 1993. Sen jälkeen seurasi kaksi jatko elokuvaa, "Kadonnut maailma - Jurassic Park" (1997) ja "Jurassic Park III" (2001), joka oli ensimmäisen trilogian viimeinen elokuva.


text: Neljäs elokuva julkaistiin vuonna 2015 nimellä "Jurassic World", ja se merkitsi uuden trilogian alkua. Uusi elokuva sijoittuu 22 vuotta ensimmäisen elokuvan tapahtumien jälkeen, mutta silti perustuu alkuperäisten elokuvien ja romaanien kertomuksiin. Se sai jatkoa vuonna 2018 elokuvalla "". Sarjan kuudes ja viimeinen elokuva "Jurassic World 3" on tarkoitus julkaista vuonna 2021.


text: Romaaneissa sanotaan, että dinosauruksia on kloonattu yhteensä 47, ja elokuvissa esiintyy yhteensä 39 kloonattua dinosaurusta. Elokuvissa on myös kloonattu kaksi hybrididinosaurusta: "Indominus rex', joka oli elokuvassa "Jurassic World" ja "Indoraptor, joka oli elokuvassa "Jurassic World: Kaatunut valtakunta".


text: Tämän kohdan dinosaurukset esiintyvät ainoastaan elokuvissa "Jurassic World" ja "".


title: Maastohiihto talviolympialaisissa 2014 – naisten 10 km perinteinen

text: Maastohiihdon naisten 10 kilometrin perinteisen hiihtotyylin kilpailu talviolympialaisissa 2014 järjestettiin 13. helmikuuta 2018 maasto- ja ampumahiihtokeskus Laurassa Krasnaja Poljanassa, Venäjällä. Kilpailun voitti Puolan Justyna Kowalczyk, toiseksi tuli Ruotsin Charlotte Kalla ja kolmanneksi Norjan Therese Johaug.


text: Lähde:


title: Lara Peyrot

text: Lara Peyrot (s. 2. toukokuuta 1975 Pinerolo) on italialainen uransa lopettanut murtomaahiihtäjä, joka osallistui Kansainvälisen hiihtoliiton kilpailuihin vuosina 1992-2007. Peyrot voitti Nordic Ski Marathon Cup-kilpailuissa kultaa kaudella 2002-03, hopeaa kausina 2003-04, 2004-05 ja 2006-07 sekä pronssia 2005-06.


title: Maurizio Pozzi

text: Maurizio Pozzi (s. 25. kesäkuuta 1970 Bormio, Sondrio) on italialainen murtomaahiihtäjä, joka on kilpaillut vuodesta 1992 lähtien. Hän osallistui Naganon talviolympialaisiin 1998. Pozzi painaa 70 kiloa ja on 173 senttimetriä pitkä.


title: Otto Louhelainen

text: Otto Aleksander Louhelainen (27. syyskuuta 1874 Juuka – 28. helmikuuta 1935 Lumivaara) oli suomalainen rovasti ja päätoimittaja.


title: Otto Louhelainen

text: Otto Louhelaisen vanhemmat olivat räätäli Adam Louhelainen ja Ada Maria Turunen. Hänen ensimmäinen puolisonsa 1907–1919 oli Maria Soikkonen ja toinen vuodesta 1924 Hilja Seppälä. Louhelainen tuli ylioppilaaksi 1896 Joensuun lyseosta ja vihittiin papiksi 1903. Hän toimi Inkerissä Keltun kirkkoherran apulaisena 1904–1907, Kelttu-Rääpyvän vt. kirkkoherrana 1907–1908 ja kirkkoherrana 1908–1916. Seiskarin saarnaaja hän oli 1916–1919, Haapasaaren 1919–1921 ja Jumesniemen kirkko-koulun 1921–1928. Lumivaaran kirkkoherrana Louhelainen toimi vuodesta 1928 kuolemaansa saakka. Hän sai rovastin arvonimen vuonna 1929. Louhelainen oli "Inkeri-lehden" päätoimittaja 1909–1915.


title: Anders Högberg

text: Anders Högberg (s. 9. huhtikuuta 1976 Skellefteå) on ruotsalainen maastohiihtäjä, joka osallistui hiihdon maailmanmestaruuskilpailuihin 2001 Lahdessa, jossa hän sijoittui sprintissä viidenneksi.


title: Uudo Sepp

text: Uudo Sepp (s. 28. maaliskuuta 1997) on virolainen laulaja Kuressaaresta. Hän voitti vuoden 2018 Eesti otsib superstaari -kilpailun.


title: Berndt Frang-Ponsio

text: Berndt Emil Frang-Ponsio, sukunimi vuoteen 1914 "Frang" (9. joulukuuta 1865 Ikaalinen – 29. marraskuuta 1918 Tampere) oli suomalainen taide- ja koristemaalari.


title: Berndt Frang-Ponsio

text: Berndt Frang-Ponsion vanhemmat olivat Kurusta kotoisin ollut maalari Karl Hermanninpoika Frang, ent. Rajala (1829–1895) ja Maria Gustava Isakintytär Lindroos (1830–1913). Frang-Ponsio muutti Ikaalisista Tampereelle 1891. Hänen veljensä oli taidemaalari Felix Frang, myöhemmin Pahlama.


title: Berndt Frang-Ponsio

text: Toukokuussa 1915 Frang-Ponsio järjesti Tampereen Näsilinnassa yhteisen taidenäyttelyn taidemaalari D. J. Niemelän kanssa. Häneltä oli esillä maisema- ja muotokuvamaalauksia.


title: Tehuelchesaurus

text: Tehuelchesaurus on sukupuuttoon kuollut sauropodeihin kuuluva dinosaurussuku, joka eli myöhäisjurakaudella. Sen fossiileja on löydetty Chubutin maakunnasta Etelä-Argentiinasta. Löytö koostui noin puolikkaasta luurangosta, jossa näkyi ihon painaumia. Jäljistä erottui pieniä kuusikulmaisia luulaattoja. "Tehuelchesaurus" oli arviolta noin 12–18 metriä pitkä. Vuonna 2016 Gregory S. Paul arvioi sen pituudeksi 15 metriä ja painoksi 9 tonnia. "Tehuelchesauruksen" elinympäristöä olivat joenvarsimetsät ja avoimet tulvatasangot. Alueella oli lyhyt sadekausi, mutta muuten puolikuivaa.


title: Htin Kyaw

text: Htin Kyaw (s. 20. heinäkuuta 1946) on myanmarilainen poliitikko, kirjailija ja tutkija, joka toimi Myanmarin 9. presidenttinä 30. maaliskuuta 2016 – 21. maaliskuuta 2018. Hän oli ensimmäinen vuoden 1962 sotilasvallankaappauksen jälkeen valittu presidentti, jolla ei ole siteitä armeijaan. Oppineen Min To Wun toinen poika Htin Kyaw oli toiminut useissa eri tehtävissä opetus-, suunnittelu- ja valtiovarainministeriöissä aikaisempien hallitusten aikana.


title: Htin Kyaw

text: Etnisesti Ma- ja Bamar-ryhmiin kuuluvaa poliitikkoa pidetään Aung San Suu Kyin tärkeänä liittolaisena, koska perustuslaki estää tätä nousemasta suoraan presidentiksi.


title: Htin Kyaw

text: Htin Kyaw syntyi vuonna Rangoonissa, Brittiläisessä Burmassa (nykyinen Myanmar). Hänen vanhempansa olivat burmalainen tutkija ja runoilija Min To Wun ja Kyi Kyi.


title: Htin Kyaw

text: Htin Kyaw valmistui englanninkielisestä metodistien ylläpitämästä lukiosta vuonna 1962. Hän kirjoittautui Rangoon Institute of Economics (josta tuli myöhemmin osa Rangoon Arts ja Science University) ja valmistui taloustieteen maisteriksi pääaineenaan tilastotiede vuonna 1968. Hän aloitti opettajana jo opiskellessaan maisteriksi. Sitten hän siirtyi Yliopiston tietokonekeskukseen ohjelmoijaksi vuonna 1970.


title: Htin Kyaw

text: Htin Kyaw jatkoi opintojaan saatuaan stipendin Institute of Computer Science, Lontoon yliopistossa vuosina 1971-1972 ja opiskeli tietojenkäsittelytiedettä myös Tokiossa vuonna 1974. Hän on suorittanut toisen maisterin tutkinnon vuonna 1975. Hän opiskeli johtamista myös YhdysvaltojenCambridgessa, Massachusetts, vuonna 1987.


title: Htin Kyaw

text: Vuonna 1975, Htin Kyaw palkattiin kauppa- ja teollisuusministeriön varaosastopäälliköksi. Vuonna 1980 hänet sai viran ulkomaankauppaosastolta. Hän erosi valtion palveluksesta vuonna 1992.


title: Htin Kyaw

text: Hänet pidätettiin 22. syyskuuta 2000, ja vietti neljä kuukautta Inseinin vankilassa koska oli avustanut Aung San Suu Kyin matkaa Yangonin ulkopuolelle. Vuodesta 2012 alkaen hän työskenteli korkeassa tehtävässä Daw Khin Kyi Säätiö, jonka perusti Aung San Suu Kyin ja joka on nimetty hänen äitinsä Khin Kyin mukaan. Vaikka Kyaw ei ole NLD:n veteraanijäsen, hän työskenteli hyvin tiiviisti Aung San Suu Kyin kanssa  NLD:n puheenjohtajan toimistossa.


title: Htin Kyaw

text: Hyan Kyaw oli mainittu yhtenä mahdollisena presidenttinä kun NLD sai murskavoiton vuoden 2015 vaaleissa. Perustuslaki esti Aung San Suu Kyitä nousemasta presidentiksi, koska hänen edesmennyt miehensä ja molemmat lapset ovat Britannian kansalaisia; perustuslaki ei salli presidentin, hänen vanhempansa, hänen puolisonsa tai hänen lastensa "olevan velkaa vieraalle vallalle uskollisuutta." Kun Kyaw nimitettiin presidentiksi, Aung San Suu Kyi sanoi, että hän oli valinnut hänen rehellisyyden, uskollisuuden ja kunnioitettavan koulutuksen takia.


title: Htin Kyaw

text: Myanmarin presidentti valitaan välillisillä vaaleilla. 15. maaliskuuta 2016 360 kansanedustajaa alahuoneen 652 jäsenestä äänestivät hänet presidentiksi. Toiselle ja kolmannelle sijalle vaalissa tulivat Myint Swe ja hänen puoluetoverinsa Henry Van Tio.


title: Htin Kyaw

text: 17. maaliskuuta 2016, Htin Kyaw esitteli ehdokkaansa kabinetin 21 ministeriksi. Ministereiden määrä pieneni merkittävästi aikaisemmista 36:ta. Hän lisäsi uuden ministerin jonka vastuualaa ovat etniset kysymykset. 21. maaliskuuta 2016 kansanedustajat hyväksyivät ehdotuksen hallitukseksi.


title: Htin Kyaw

text: 30. maaliskuuta 2016, Htin Kyaw vannoi virkavalansa Myanmarin presidenttinä. Hänestä tuli ensimmäinen presidentti, jolla ei ole yhteyksiä armeijaan, sen jälkeen kun U Nu syrjäytettiin vuonna 1962. Vaikka Htin Kyaw on nimellisesti itsenäinen johtaja, Aung San Suu Kyi johtaa maata hänen kauttaan. Jo ennen vaaleja oli tiedossa, että Aung San Suu Kyi olisi "presidenttiäkin ylempi" ja tekisi kaikki tärkeimmät päätökset. Niinpä häntä varten luotiin pääministeriä vastaava "valtion neuvonantajan" virka.


title: Htin Kyaw

text: 21. maaliskuuta 2018 ilmoitettiin yhtäkkiä, että Htin Kyaw oli eronnut virastaan presidenttinä, vedoten tarpeeseensa levätä. Kyaw oli saanut hoitoa terveysongelmiinsa ulkomailla kahdesti vuodessa. Varapresidentti Myint Swe nimettin hänen tilapäiseksi seuraajakseen.


title: Htin Kyaw

text: Htin Kyaw on ollut naimisissa Su Su Lwin kanssa vuodesta 1973; vaimo on opiskellut Yhdysvalloissa ja opettanut Rangoonin yliopistossa, ja nykyisin hän on istuva edustajainhuoneen parlamentaarikko. Parilla ei ole lapsia.


title: Htin Kyaw

text: Kyawin isä oli kuuluisa runoilija ja Min To Wun, joka voitti paikan vuoden 1990 vaaleissa. Hänen appensa U Lwin oli yksi NLD-puolueen perustajista. Hän toimi myös puolueen puhemiehenä vuodesta 1995 vuoteen 2010.


title: Htin Kyaw

text: Htin Kyaw kirjoittaa nimimerkillä "Dala Ban". Hän kirjoitti elämäkerrallisen kirjan isästään Min To Wun: "Isän Elämä: Välähdyksiä (Aba Bawa Aba Akyaung Tase Tasaung)". Hän myös kirjoitti useita artikkeleita viikkolehtiin perhe-elämästään isänsä kanssa.


title: Htin Kyaw

text: Htin Kyaw meni Bangkokiin syyskuussa 2017 lääketieteellisiin tutkimuksiin ja saamaan tarvittavaa hoitoa. On ollut spekulaatioita hänen terveydentilansa huononemisesta, mutta ne on kiistetty virallisesti. Maaliskuussa 2018 hänen ilmoitettiin olevan hyvässä kunnossa ja asettuvan eläkevuosikseen Naypyidawiin.


title: Godzilla vs. Kong

text: Godzilla vs. Kong on vuonna 2020 ensi-iltansa saava yhdysvaltalainen hirviöelokuva, jonka ohjaa Adam Wingard. Se on jatko-osa elokuville "" (2017) ja "" (2019) sekä MonsterVerse-elokuvauniversumin neljäs osa ja samalla neljäs Hollywoodissa kokonaan tuotettu Godzilla-elokuva. Elokuvan pääosissa ovat Alexander Skarsgård, Millie Bobby Brown, Rebecca Hall, Brian Tyree Henry, Shun Oguri, Eiza González, Jessica Henwick, Julian Dennison, Kyle Chandler ja Demián Bichir. Elokuvan suunniteltu ensi-ilta on 22. toukokuuta 2020.


title: Godzilla vs. Kong

text: "Godzilla vs. Kong" saa ensi-iltansa 22. toukokuuta 2020 Tōhōn vastatessa elokuvan julkaisusta Japanissa.


title: David Johannes Niemelä

text: David Johannes Niemelä, sukunimi aik. "Nivuniemi" (s. 1874) oli suomalainen taidemaalari.


title: David Johannes Niemelä

text: Toukokuussa 1915 Niemelä järjesti Tampereen Näsilinnassa yhteisen taidenäyttelyn taidemaalari Berndt Frang-Ponsion kanssa. Häneltä oli esillä talviaiheisia maisemamaalauksia sekä lintumaalauksia. Vuonna 1923 hänellä oli yhteisnäyttely Viipurissa Akseli Gallen-Kallelan, Pekka Halosen ja Mikko Hovin kanssa.


title: Compact Video Cassette

text: Compact Video Cassette (lyh. CVC) on Funain ja Technicolorin kehittämä videonauhurijärjestelmä. Se suunniteltiin erityisesti kannettavaan käyttöön. CVC käyttää analogista, kasettiin pakattua magneettinauhaa, joka on hieman C-kasettia kookkaampi. CVC esiteltiin vuonna 1980. Järjestelmä ei menestynyt ja se lopetettiin jo 1983.


title: Compact Video Cassette

text: CVC lienee vähiten tunnettu 1970-luvulla kuluttajamarkkinoille kehitetyistä analogisista videojärjestelmistä.


title: Compact Video Cassette

text: CVC esiteltiin ennen kuin Sony ja JVC olivat lanseeranneet omat kannettavat videolaitteensa, Video 8:n ja VHS-C:n. CVC oli tarkoitettu käytettäväksi erillisen videokameran kanssa ja se oli kevyt verrattuna saman aikakauden kuvanauhureihin. Technicolor 212E -laite painaa 3 250 grammaa. Sen mitat ovat 24x26x8 senttimetriä. Laitetta myytiin yhdessä Technicolor 412d -videokameran kanssa. Grundig kehitti oman laitteensa, jossa on matalampi nauhannopeus ja siten pitempi tallennusaika.


title: Compact Video Cassette

text: CVC-järjestelmässä on pyörivä helical scan -kuvarumpu, joka mahdollistaa matalan nauhannopeuden. Nauhan leveys on neljännestuuma ja nauhannopeus 3,21 cm/s. Enimmäistallennusaika on 60 minuuttia. Järjestelmän kuvanlaatu on jossain määrin heikompi kuin puolen tuuman nauhaa käyttävissä videojärjestelmissä. CVC-nauhurin yhteydessä myytävät videokamerat, kuten JVC:n GX-44E, perustuvat vidicon-tekniikkaan, jolla ei saanut riittävän laadukasta kuvaa normaalissa huonevalossa.


title: Ondřej Pažout

text: Ondřej Pažout (s. 1. heinäkuuta 1998 ) on tšekkiläinen yhdistetyn hiihtäjä. Hän kilpaili vuoden 2018 talviolympialaisissa Pyeongchangissa sijoittuen parhaimmillaan seitsemänneksi joukkuekilpailussa. Yksilökilpailuissa hänen sijoituksensa olivat 34. normaalimäen kilpailussa ja 37. suurmäen kilpailussa.


title: Oerlikon (Zürich)

text: Oerlikon on sveitsiläisen Zürichin kaupunginosa () ja entinen kunta. Oerlikon on osa Zürichin kaupungin piiriä nro 11 (), jonka muut osat ovat Affoltern ja Seebach. Kaupunginosassa on runsaat 22 000 asukasta.


title: Oerlikon (Zürich)

text: Oerlikon oli itsenäinen kunta vuosina 1872–1933. Vuodesta 1934 Oerlikon on ollut osa Zürichiä. Oerlikon kehittyi 1800-luvun jälkipuoliskolla maaseudusta teollisuuspaikkakunnaksi, ja väkiluku kasvoi nopeasti:


title: Oerlikon (Zürich)

text: 1850- ja 1860-luvuilla rakennetut rautatieyhteydet Winterthuriin, Zürichiin, Usteriin ja Bülachiin olivat teollistumisen alullepanijoita. Maschinenfabrik Oerlikon (MFO) aloitti toimintansa 1876. Muita isoja teollisuusyrityksiä olivat vuonna 1895 aloittanut Accumulatoren-Fabrik Oerlikon ja vuonna aloittanut 1906 Schweizerische Werkzeugmaschinenfabrik Oerlikon (Oerlikon-Bührle).


title: Oerlikon (Zürich)

text: Oerlikonin rautatieasema on seudun joukkoliikenteen solmukohta. Aseman kautta kulkee päivittäin yli 100 000 matkustajaa, ja se on Sveitsin kahdeksanneksi vilkkain rautatieasema.. Moottoritiet A1 ja A4 ohittavat Oerlikonin itäpuolitse.


title: Kaija Väre

text: Kaija Väre (3. tammikuuta 1920 – 30. syyskuuta 1980) oli suomalainen erityisesti muotokuvamaalarina tunnettu taidemaalari joka asui Porissa ja myöhemmin Espoossa.


title: Kaija Väre

text: Väre halvaantui viisivuotiaana ja oli siitä lähtien pyörätuolissa. Hän oli Uuno Alangon oppilaana 1945–1948 ja opiskeli myös Italiassa Villa Lantessa, Caprilla ja Firenzessä sekä vielä tutki taidetta muun muassa Espanjassa. Ensimmäisen näyttelynsä Väre piti Porissa 1945.


title: Kaija Väre

text: Väre maalasi satoja muotokuvia julkisuuden henkilöistä (muun muassa Tarmo Manni ja Ansa Ikonen) sekä myös maisemia ja asetelmia. Hänen töitään on yksityiskokoelmissa Suomessa, Euroopassa ja Yhdysvalloissa sekä eri yhteisöjen kokoelmissa ja Helsingin yliopiston kokoelmissa.


title: Erkki Pietikäinen

text: Erkki Aleksander Pietikäinen (2. lokakuuta 1925 Viipuri – 11. tammikuuta 2006 Hämeenlinna) oli suomalainen miniatyyreistaan tunnettu taidemaalari joka asui Hämeenlinnassa.


title: Erkki Pietikäinen

text: Europarlamentaarikko Sirpa Pietikäinen on Erkki Pietikäisen tytär.


title: Palopermanto

text: Palopermanto on ullakon lattialaatta, joka on valmistettu syttymättömistä tarvikkeista. Palopermannon tehtävänä on estää tulipalon leviäminen ullakkotilan kautta rakennuksen eri osien välillä. Palopermannon päälle on saatettu asentaa myöhemmin lisälämmöneristeitä, kuten mineraalivillaa. Palopermantolaatan alla voi olla haitta-aineita. Valueristeenä on käytetty usein tervapaperia, -pahvia ja -huopaa tai paksua kreosoottipikikerrosta. Osa valueristeistä voi sisältää haitta-aineita, joiden olemassaolo huomioidaan, jos rakenteeseen kohdistetaan korjaustoimia.


title: Palopermanto

text: Palopermantorakenteet ovat kehittyneet ajan kuluessa. 1800-luvun loppupuolella ja 1900-luvun alussa palopermantorakenteena käytettiin usein savilaastilla muurattua lapetiilikerrosta, jonka alapuolella oli aluslaudoitus, puukoroke ja puupalkisto täytteineen. 1900-luvun alkupuolella palopermannot alettiin valaa betonista. Tämän aikakauden palopermantolaatan paksuus on noin 50 mm ja sen alla on yleensä valueristeenä tervapaperi sekä muottilaudoitus. 1920- ja 1930 -luvuilla laatta oheni noin 40 mm paksuuteen.


title: Palopermanto

text: 1940- ja 50 -luvuilla palopermanto sekä sen alapuoliset rakenteet monipuolistuivat. Palopermantolaatta tehtiin nyt 20-60 mm paksusta teräshierretystä teräsbetonista. Se muotoiltiin 1950-luvulta eteenpäin niin, että tulipalon sammutusvedet valuivat hallitusti pois ulkoseinälle muurattujen tiiliruukkuputkien kautta kaadon jyrkkyyden ollessa vähintään senttimetri metrin matkalla. Tämän aikakauden palopermantolaatan alla on joko palkistotäytteitä tai jos lämmöneriste on asennettu palkiston yläpuolelle, se voi olla vuorivillaa, karkaisematonta kevytbetonia, tai lastuvillalevyä. Yläpohjia on alettu tehdä tällä aikakaudella palkistojen sijasta myös massiivibetonilaattoina. Tällöin palopermannon alapuolella on ollut lämmöneristeenä lastuvillaa, kevytbetonia, lasivillaa, korkkia tai turvekuitulevyä. Käyttöullakottomissa rakennuksissa palopermantona on saattanut olla pelkkä slammaus lämmöneristeen päällä.


title: Tine

text: TINE SA on yksi Norjan suurimmista elintarvikeyhtiöistä ja maan suurin maitotuotteiden tuottaja, jakelija ja maastaviejä. Tinen omistaa noin 11 400 maidontuottajaa. Tinellä on täys- ja osaomistuksessa tytäryhtiöitä Norjassa ja ulkomailla. Suurin osa kansainvälisestä toiminnasta tapahtuu Yhdysvalloissa, Kanadassa, Australiassa, Saksassa, Ruotsissa ja Yhdistyneessä kuningaskunnassa. Tinen kansainvälisesti tunnetuimpia tuotteita ovat Jarlsberg, Ridder/Hertig, Snøfrisk, TINE Brunost Collection ja Wernerssons brand.


title: Niilo Suojoki

text: Niilo Suojoki (1. tammikuuta 1908 Hämeenlinna – 14. marraskuuta 1969) oli suomalainen itseoppinut taidemaalari. Hän oli erikoistunut kansatieteellisiin aiheisiin ja hänen maalauksensa edustivat realistista tyylisuuntaa. Hän maalasi pääasiassa öljyvärimaalauksia mutta myös akvarelleja.


title: Niilo Suojoki

text: Suojoki vietti lapsuutensa ja nuoruusvuotensa Helsingissä jossa hän toimi huonekaluverhoilijana ja oli koristemaalarin opissa. Myöhemmin hän asui Tampereella ja viimeksi Kuhmoisissa Päijälän kylässä jonne hän rakensi itselleen talon Leppäkosken rantaan. Kosken toiselle rannalle hän suunnitteli Riihigalleria nimisen erämaa-ateljeen. Ateljee jonka koko oli 12x32 metriä rakennettiin vuosina 1965–1968 käyttäen kuudesta puretusta riihestä saatua puutavaraa. Suojoki ehti pitää kaksi näyttelyä Riihigalleriassa ennen kuolemaansa ja sen jälkeen hänen vaimonsa Fanny piti näyttelyitä vuoteen 1976 saakka jolloin hän myi Riihigallerian Kuhmoisten kunnalle. Kuhmoisten kunta on jatkanut näyttelytoimintaa galleriassa joka on edelleen lähes alkuperäisessä asussaan. Galleriassa pidettiin kesällä 2008 Niilo Suojoen satavuotisnäyttely. Kesällä 2018 oli Riihigallerian 50-vuotisjuhlanäyttely.


title: Susan Philipsz

text: Susan Mary Philipsz OBE (s. 1965 Glasgow, Skotlanti) on skotlantilainen kuvanveistäjä ja äänitaiteilija. Hän valmistui kuvanveistäjäksi Duncan of Jordanstone College of Artista vuonna 1993 ja suoritti kuvataiteen maisterin tutkinnon Ulsterin yliopistossa vuonna 1994. Hän teki kuitenkin läpimurtonsa äänitaiteella vuonna 2000. Hänen töitään on ollut näytillä muun muassa Lontoossa, Chicagossa ja Helsingissä, jossa hänen ääni-installaationsa "Kun päivä laskee" oli vuoden 2010 Ihme-nykytaidefestivaalin pääteos.


title: Susan Philipsz

text: Vaikka Philipsz ei enää teekään veistoksia, hän määrittelee itsensä edelleen kuvanveistäjäksi, joka käyttää ääntä ilmaisuvälineenään. Hän käyttää teoksissaan usein julkisille paikoille asetettuja kaiuttimia, joilla hän toistaa äänitteitä itsestään laulamassa kansanmusiikki- ja popkappaleita ilman säestystä. Philipsz pyrkii luomaan äänen avulla ”veistoksia”, joissa kokemus teoksen sijaintipaikasta ja kontekstista muodostuu olennaiseksi osaksi teosta itseään.


title: Susan Philipsz

text: Philipsz sai vuonna 2010 Turner-palkinnon teoksestaan "Lowlands Away", jossa hän lauloi kolme versiota skotlantilaisesta itkuvirren kaltaisesta laulusta. Niitä soitettiin alun perin kolmen Clyde-joen ylittävän sillan alla Glasgow’ssa. Hänet nimitettiin brittiläisen imperiumin ritarikunnan upseeriksi (OBE) uutenavuotena 2014.


title: R.Smg. Enrico Toti

text: R. Smg. Enrico Toti oli Italian kuninkaallisen laivaston vuonna 1927 vesillelaskettu Balilla-luokan sukellusvene, joka palveli toisessa maailmansodassa.


title: R.Smg. Enrico Toti

text: Alus tilattiin OTO:lta Muggianosta, missä köli laskettiin 26. tammikuuta 1925. Alus laskettiin vesille 20. helmikuuta 1927 ja otettiin palvelukseen 20. syyskuuta 1928.


title: R.Smg. Enrico Toti

text: Vuonna 1940 alus oli jo palvelusikänsä puolesta uransa loppupuolella. Italian liityttyä toiseen maailmansotaan alus lähetettiin yhdessä "Tazzolin", "Glaucon", "Marcellon" ja "Medusan" kanssa läntiselle Välimerelle Algerian ja Tunisian rannikolle. Alus kuului 20. - 27. kesäkuuta Philippevillen lahdella Bougaronin ja Farin niemien välillä operoivaan osastoon, joka palasi satamaan kohtaamatta vihollisaluksia.


title: R.Smg. Enrico Toti

text: Heinäkuun puolenvälin jälkeen viiden sukellusveneen osasto korvasi Kreetan ja Afrikan rannikon välillä operoineen neljän aluksen osaston. Viidestä ainoastaan kolme oli palveluskelpoisia mukaan lukien "Toti", joka oli 19.-24. heinäkuuta Aleksandrian ja Krion niemen välisellä merialueella. Osaston alukset palasivat satamaan kohtaamatta vihollista.


title: R.Smg. Enrico Toti

text: Lokakuussa alus kuului seitsemän aluksen osastoon, mutta "Toti" ei päässyt partioalueelleen aluksella havaitun sähkömoottori vian vuoksi. Paluumatkalla Brindisiin alus navigoi Colonnanniemen radiomajakan mukaan ja sen jälkeen pitkin rannikkoa. Noin 50 merimailia ennen Colonnanniemeä aluksen tähystäjä havaitsi 15. lokakuuta kello 01.10 suuren pinnalla akkuja lataamassa olleen sukellusveneen. "Totin" siirtyessä hyökkäysasemaan vastustaja avasi tykkitulen kansitykillä kääntäen samalla veneen torpedoiden laukaisemiseksi. "Totin" miehistö avasi tulen konekiväärillä osuen torniin ja hieman alukselta avattiin tuli kansitykillä. Vastustajan laukaisema torpedo ohitti perän takaa ja tykin kranaatti osui "Totin" tornin juureen aiheuttamatta kuitenkaan merkittäviä vaurioita. Kello 1.40 vihollisalus upposi. Vuonna 1967 julkaistu Italian merivoimien virallinen historiikki nimeää vihollisaluksen "HMS Rainbow'ksi".


title: R.Smg. Enrico Toti

text: Aluksen saavuttua satamaan päällikkö Bandini siirtyi "Atropolle" ja aluksen ensimmäinen upseeri Longobardo vastaanotti aluksen päällikkyyden. Samalla alus siirrettiin sukellusvenekouluun Pulaan, jossa se teki 93 koulutuspurjehdusta. Longobardo luovutti aluksen päällikkyyden Giovanni Celestelle.


title: R.Smg. Enrico Toti

text: Pohjois-Afrikan joukkojen huoltotilanteen vaikeuksien vuoksi "Toti" siirrettiin 1942 kuljettamaan tarvikkeita Tobrukiin. Alus lähti 30. kesäkuuta ensimmäiselle matkalleen ja palasi satamaan 13. heinäkuuta toimitettuaan 61 tonnia polttoainetta, 3,7 tonnia ampumatarvikkeita ja 1,5 tonnia muita tarvikkeita. Alus lähti 31. heinäkuuta seuraavalle matkalleen palaten 6. elokuuta.


title: R.Smg. Enrico Toti

text: Alus lähti kolmannelle ja samalla viimeiselle matkalleen 19. marraskuuta. Se palasi 28. marraskuuta toimitettuaan 60 tonnia polttoainetta ja kaksi tonnia voiteluaineita. Alus ei ollut tämän jälkeen operaatioissa mukana ja se poistettiin palveluksesta 2. huhtikuuta 1943.


title: The Beetle

text: The Beetle on ruotsalaisen Henrik Håkanssonin elokuva, joka tutkii maailmaa hyönteisnäkökulmasta. Teos on Ihme-nykytaidefestivaalin tuottama ja oli vuoden 2018 festivaalin Ihme-teos. Elokuva nostaa esiin halavasepikän ("Hylochares cruentatus"), uhanalaisen kovakuoriaislajin, jota tavataan vain Mätäojan ympäristössä Vantaalla.


title: The Beetle

text: Elokuva keskittyy halavasepikkäkuoriaisen ja sen elinympäristön kuvaamiseen. Håkansson on kertonut, että suunnitteli alun perin jättävänsä elokuvasta ihmiset kokonaan pois, mutta päätyi lopulta käyttämään kertojanääntä. Professori Jyrki Muonan mukaan elokuvassa on onnistuttu myös ensimmäistä kertaa äänittämään halavasepikän hypystä kuuluva ääni ihmiskorvalle kuuluvalla tavalla.


title: The Beetle

text: IHME-teos sai alkunsa, kun Håkansson tutustui hyönteistutkija, professori Jyrki Muonaan ensimmäisenä taustatyöpäivänään Helsingissä vuonna 2016 ja kuuli tältä halavasepikkäkuoriaisesta. Teoksen materiaalia alettiin kuvata kesällä 2017 Muonan avustuksella. Elokuvan lähiotokset halavasepikästä on kuvattu studiossa. Professori Jyrki Muona on kertonut, että kuvattavan kuoriaisen löytäminen oli haaste: koska pääasialliset esiintymisalueet on rauhoitettu luonnonsuojelualueiksi, niiltä ei saa poimia mitään luontoon kuuluvaa. Muonan piti tämän vuoksi etsiä studioon vietävä sepikkä alueen ulkopuolelta. Elokuva kuvattiin lopulta Håkanssonin mukaan kokonaisuudessaan kolmessa ja puolessa päivässä.


title: The Beetle

text: IHME-teoksen on katsottu nostavan esiin posthumanistisista ajattelua, jossa ihmistä käsitellään yhdenvertaisena toisten luontokappaleiden rinnalla. Håkansson on pohtinut teoksissaan ihmisen ja luonnon suhdetta 25 vuoden ajan, mutta on sanonut ettei pidä itseään posthumanistina vaan luonnon havainnoijana.


title: The Beetle

text: Elokuvan musiikkina käytetään Mika Vainion konserttitaltiointia vuoden 2015 Sonár-festivaalilta. Håkansson kertoo halunneensa teokseen alun perinkin Vainion musiikkia ja kuunnelleensa konserttitaltioinnin sattumalta. Taltiointi yhdistettiin elokuvaan ja yhdistelmän todettiin toimivan hyvin.


title: The Beetle

text: Håkanssonin teos esitettiin osana Ihmeen festivaaliohjelmaa Helsingissä sijaitsevalla Kulttuuritehdas Korjaamolla 25.–26.5.2018 sekä Myyrmäessä sijaitsevassa Kino Myyrissä osana Myyrmäen Ihme -kokonaisuutta.


title: Hannes Myllylä

text: Johannes (Hannes) Jaakko Myllylä (26. heinäkuuta 1881 Kärsämäki – 29. syyskuuta 1942 Helsinki) oli suomalainen opettaja ja kirjakauppias.


title: Hannes Myllylä

text: Hannes Myllylän vanhemmat olivat maanviljelijä Herman Myllylä ja Vilhelmiina Kokkokangas ja puoliso vuodesta 1909 Auli Joutsiniemi. Myllylä valmistui opettajaksi 1904 ja toimi kansakoulunopettajana Kemissä 1904–1906 ja Kangasalla 1906–1910. Koulutarpeiden Keskusliike -yhtiön toimitusjohtaja hän oli 1910–1928 ja perustamansa Kirjaliike-yhtiön johtaja vuodesta 1930.


title: Amerikankitararausku

text: Amerikankitararausku ("Rhinobatos productus") on kitararauskujen heimoon kuuluva kala, joka elää Tyynellämerellä.


title: Amerikankitararausku

text: Amerikankitararauskulla on suussaan lukuisia pieniä hampaita. Kalan täysikokoinen pituus on 100 senttimetriä, laji painaa noin 10 kilogrammaa ja elää tavallisesti 12 vuoden ikäiseksi.


title: Amerikankitararausku

text: Amerikankitararausku oleskelee enimmän osan ajastaan pohjamutaan tai -hiekkaan kaivautuneena, ja lähtee vain harvoin uimaan. Lajin ravintoa ovat äyriäiset, ravut ja simpukat.


title: Kaija Rantakari

text: Kaija Rantakari (s. 1984 Tuusula) on suomalainen runoilija, kollaasitaiteilija ja kirjansitojamestari.


title: Kaija Rantakari

text: Rantakarin esikoisteos "Mikado" (2015) oli ehdolla Helsingin sanomien kirjallisuuspalkinnon saajaksi. Toisella teoksellaan "Koko meren laajuus" (2018) hän sai Kalevi Jäntin palkinnon sekä Toisinkoinen-kirjallisuuspalkinnon.


title: Kun päivä laskee

text: Kun päivä laskee on Susan Philipszin teos, joka tuotettiin vuoden 2010 Ihme-nykytaidefestivaalille. Teoksessa kuultiin Philipzin laulama Sydämeni laulu äänitteeltä Helsingin rautatieaseman keskushallissa päivittäin ajalla 12.3.-11.4.2010. Philipzs lauloi äänitteellä ilman säestystä. Ääni suunnattiin asemahallissa holvikaton alareunasta ylös, minkä seurauksena syntyi niin sanottu kuiskaus-galleriaefekti, jossa ääni kiirii holvikaarta pitkin tilan toiselle puolelle.


title: Kun päivä laskee

text: Sydämeni laulu on alun perin Aleksis Kiven kirjoittama ja Jean Sibeliuksen säveltämä.


title: Kun päivä laskee

text: Philipsz on kertonut kiinnostuneensa erityisesti suomalaisesta tuutulauluperinteestä ja niin sanotuista Tuonelan lauluista. Hän on kertonut haluneensa rinnastaa teoksessa rauhallisen tuutulaulun aseman vilinään.


title: Katoava taide

text: Katoava taide on sellaista taidetta, joka kestää vain lyhyen ajan.


title: Katoava taide

text: Katoavan taiteen muotoja on erilaisia kuvanveistosta performanssiin. Sanaa käytetään kuitenkin tavallisesti kuvaamaan taideteosta, joka tapahtuu vain kerran, kuten happening, ja joka ei ilmene museossa tai galleriassa näytettävänä kestävänä objektina.


title: Katoava taide

text:
Katoava taide tuli esiin ensimmäisen kerran 1960-luvulla Fluxus-ryhmässä, kun taiteilijat kuten Joseph Beuys olivat kiinnostuneita luomaan taideteoksia, jotka olivat olemassa gallerian ja museon rakenteen ulkopuolella ja joilla ei ollut taloudellista arvoa. Tapahtumat, performanssit ja äänimaisemat olivat osa katoavaa taidetta, samoin kuin lentolehtiset ja halvat massatuotetut esineet, jotka toivat esille kumouksellisia viestejä.
Teos voi olla itsessään väliaikainen ja katoava, ajallinen prosessi, teko tai tapahtuminen.


title: Katoava taide

text: Esimerkiksi Andy Goldsworthyn taide on tehty käsillä saatavissa olevista maiteriaaleista. Taiteilija konstruioi veistoksen anonyymisti, ja poistuu sitten jättäen teoksen löydettäväksi. Osa katoavan taiteen haastetta on se, että katsoja törmää teokseen sattumalta, ja jää ihmettelemään kuka sen teki ja miksi.


title: Katoava taide

text: Katoava (ephemeral) tulee kreikankielen sanasta εφήμερος – ephemeros, joka tarkoittaa kirjaimellisesti ”vain päivän elävää tai lyhyen aikaa elävää”. Katoava taide koostuu usein sellaisista materiaaleista tai aineista, joiden kesto tai muotoa ylläpitävä kapasiteetti on lyhyt, kuten hiekka, lumi tai jää. Teokset on tehty usein materiaaleista, joilla on taipumus hajota tai muuttua luonnollisten prosessien kuluessa, kuten maataiteessa. Katoavan taideteoksen voi myös ymmärtää performanssina tai muina taiteellisina ilmaisumuotoina, joissa ihmisvartalo ja vartalon toiminta ovat teoksen ”päämateriaaleja”. Nykyajan teknologian kehityksen myötä katoavuus saavutetaan usein käyttämällä valon, kuvien projektioita ja muita väliaikaisten kuvien esityksiä ja luomuksia.


title: Katoava taide

text: Charles Baudelaire ja Walter Benjamin selvittivät katoavan ja ikuisen materialistisia ja käsitteellisiä yhteyksiä. Heille katoavuus on seurausta modernisuudesta, jossa arjen olosuhteet nopeuttavat taideteosten tuottamista ja kuluttamista. Baudelairelle modernisuuden katoavuus on se herooinen osa, josta ikuinen voidaan suodattaa. Hän jättää paljolti edeltävien aikojan teoreettiseksi panokseksi sen, että luovuuden pitäisi edustaa ikuisuutta ja jossa ikuinen on jotain, mitä luovuuden tulisi pyrkiä edustamaan. Tämä ihanne leijuu ohimenevän yläpuolella.


title: Katoava taide

text: Benjamin taas luokitteli uudestaan ikuisuuden käsitteen ja asetti sen dialektiseen suhteeseen sen siirtymäkauden kanssa, jossa modernisuuden välittyminen itsessään ikuistetaan. Modernissa tuotantotavassa katoava sekä määrittelee teoksen materiaalisuutta, että sen käsitteellisiä perusteita. Katoava taide hahmottuu väliaikaisena, mutta se saa myös omat väliaikaisuuden kokemuksemme näyttäytymään nykyisyyden ikuisena ehtona.


title: Alfred Mäkinen

text: Kustaa Alfred Mäkinen (24. helmikuuta 1869 Somero – 21. elokuuta 1955 Nummi) oli rovasti, mehiläishoitaja ja päätoimittaja.


title: Alfred Mäkinen

text: Alfred Mäkisen vanhemmat olivat talollinen Kustaa Adolf Mäkinen ja Anna Penttinen ja puoliso vuodesta 1904 Elin Aleksandra Silén. Mäkinen tuli ylioppilaaksi 1893 ja vihittiin papiksi 1900. Hän toimi Somerniemen kirkkoherrana 1916–1920 ja Nummen kirkkoherrana 1920–1952. Mehiläistenhoitokoulua Mäkinen piti Asikkalassa 1902–1909 ja Somerniemellä 1910–1918. Hän oli "Mehiläisen" päätoimittaja vuodesta 1916, usean vuoden ajan. Rovastin arvon Mäkinen sai 1930. Hän julkaisi teoksen "Mehiläishoidosta" vuonna 1903.


title: Bambulehdon seitsemän viisasta

text: Bambulehdon seitsemän viisasta () olivat joukko taolaisia kiinalaisia oppineita, kirjailijoita ja muusikoita kolmannella vuosisadalla jaa., jotka kokoontuivat keskustelemaan, väittelemään, runoilemaan, musisoimaan ja juomaan riisiviiniä bambulehtoon lähelle Shanyangia Jiaozuo kaupungissa nykyisessä Henanin maakunnassa. Oppineet miehet luovivat vaikeassa ja vaarallisessa poliittisessa tilanteessa, kun kungfutsealaisuutta kannattava Sima-klaani nousi valtaan Cao Weissa ja perusti Jin-dynastian yrittäen säilyttää ilmaisuvapautensa ja henkensä. Osa seitsemästä viisaasta kirjoitti hovin ja hallinnon vastaisia runoja, kun taas osa heistä yritti selvitä vaikeassa poliittisessa tilanteessa tekeytymällä eksentrisiksi juopoiksi ja pilailijoiksi. Jotkut päätyivät lopulta alistumaan Jin-dynastian alaisuuteen.


title: Bambulehdon seitsemän viisasta

text: Bambulehdon seitsemän viisasta ovat inspiroineet oppineita, runoilijoita ja taiteilijoita lähes kahdentuhannen vuoden ajan edustamalla vastapainoa raskaalle kiinalaiselle keskusjohtoiselle valtiolle, joka korostaa yhteisöllisyyttä ja alamaisten kuuliaisuutta vallanpitäjiä kohtaan. Seitsemän viisasta edustavat vapautta ja yksilöllisyyttä.


title: Bambulehdon seitsemän viisasta

text: Seitsemän viisasta olivat Ji Kang (223–262), Liu Ling (221–300), Ruan Ji (210-263), Ruan Xian (234-305), Xiang Xiu (227–277), Wang Rong (234–305) ja Shan Tao (205-283). Joukko pakeni Cao Wein ja Jin-dynastian raskasta ja vaarallista hovielämää Ji Kangin maatilalla sijaitsevaan bambulehtoon. He ihailivat yksinkertaista luonnonläheistä maaseutuelämää verrattuna pääkaupungin Luoyangin korruptioon ja valtataisteluihin. Seitsemän viisasta painottivat ideologiassaan rakkauttaan kiinalaista riisiviiniä, yksilönvapautta, spontaanisuutta ja luonnonrakkautta kohtaan.


title: Bambulehdon seitsemän viisasta

text: Ji Kang oli ryhmän epävirallinen isäntä. Ryhmä kokoontui hänen omistamansa tilan mailla. Hän oli kirjailija ja muusikko, joka oli erityisen taitava säveltäjä ja kiinalaisen sitran soittaja. Ji Kang oli naimisissa kuuluisan sotalordin Cao Caon tyttärentyttären kanssa. Koska hän kuului keisarilliseen Cao klaaniin, hän sai korkean viran, muttei ollut kovin kiinnostunut viran hoitamisesta, Ji Kangia pidettiin skandaalimaisena ja kapinallisena, koska hän arvosteli voimakkaasti kungfutsealaisuutta. Kun Sima klaanin johtaja Sima Zhao nousi valtaan sijaishallitsijan roolissa, hän halusi nimittää lahjakkaan Ji Kangin korkeaan asemaan, mutta Ji Kang kieltäytyi virasta ja loukkasi suuresti Sima Zhaon lähettilästä Zhong Huita ja siten Sima Zhaoa itseään. Myöhemmin kun Ji Kangin ystävä pidätettiin, hän puolusti ystäväänsä ja myös hänet pidätettiin tämän johdosta. Zhong Huin neuvosta Sima Zhao tuomitsi Ji Kangin kuolemaan. 3000 oppinutta allekirjoitti keisarille anomuksen säilyttää Ji Kangin henki, mutta anomuksella ei ollut vaikutusta. Ennen teloitustaan Ji Kang pyysi saada sitran ja hän lauloi ja soitti uuden mestariteoksen "Guangling San", joka tiettävästi on kadonnut ikuisiksi ajoiksi.


title: Bambulehdon seitsemän viisasta

text: Liu Ling oli arvostettu oppinut ja runoilija. Hänen perhetaustastaan ei tiedetä paljon. Häntä kuvataan irstaaksi ja ulkonäöltään rumaksi ja lyhyenlännäksi. Taolaisena hän halusi vetäytyä maaseudun rauhaan elämään spontaania ja luonnonmukaista elämää, hänet muistetaan eksentrisenä ja suurena viininystävänä, hänen kuuluisin runonsa kertookin viinistä. Kansantarujen mukaan Liu Lingin seurana oli aina hänen palvelijansa, joka kantoi mukanaan viinipulloa ja lapiota, siltä varalta jos hän halusi juoda viiniä tai sattuisi kuolemaan, jolloin palvelija voisi haudata hänet. Toinen taru kertoo että hän usein käveli alastomana kotonaan, kertoen yllättyneille vierailleen, että koko maailma oli hänen kotinsa ja kodin seinät hänen vaatteensa, kysyen miksi vieraat olivat tulleet hänen “housuihinsa”.


title: Bambulehdon seitsemän viisasta

text:
Ruan Ji oli kuuluisa muusikko ja runoilija. Hänen isänsä Ruan Yu oli yksi kuuluisista Jian'anin seitsemästä mestarista, jotka olivat Cao klaanin suosiossa. Ruan klaani oli uskollinen Cao klaanille ja vastusti Sima klaania, joskin Ruan klaanilla ei ollut juurikaan sotilaallista ja poliittista voimaa Weissä ja heidän suosionsa laski Cao klaanin mukana. Ruan Ji säästyi ajan veriseltä poliittiselta sekasorrolta ja valtataisteluilta, koska hän oli valmis esittämään vaaratonta eksentristä juoppoa. Väkivallan ja sorron keskellä metafyysinen oppineisuus tarjosi Ruan Jille suojaisen sataman, jossa hän pystyi väittelemään muiden oppineiden kanssa elämän filosofista, taoismista, buddhalaisuudesta ja nauttimaan taiteista.Ruan Ji kannatti ajatusta Junzista, jalosta ihmisestä joka oli arkipäiväisten rahan-, aseman- ja vallanhimon yläpuolella. Ruan Ji käytti inspiroitumiseen ns. viiden mineraalin pulveria, joka aiheutti psykodeelisia aistiharhoja ja sai tuntemaan kehon niin kuumaksi, että ihminen heittäytyi jääkylmään vesilammikkoon. Hovissa Ruan Jin tiedettiin halveksivan monien vallanhimoa ja toi mielipiteensä avoimesti ilmi, hän myös usein rikkoi ajan kungfutselaisia sovinnaisia tapoja. Nuorempana hän yritti parantaa maailmaa, mutta luovutti lopulta ja vetäytyi mielummin oppineisiin harrastuksiinsa.
Ruan Xian oli taitava kiinalaisen luutun soittoja ja hänen ansiokseen katsotaan hänen nimensä kunniaksi nimetty kaksireikäinen ruanxian luuttu. Hänen musikaallisia teoksiansa kuvattiin taivaallisiksi. Hän oli Ruan Jin veljenpoika, minkä vuoksi häntä joskus kutsuttiin pienemmäksi Ruaniksi. Hänen vapaamielinen elämäntapansa otti vaikutuksensa taolaisista periaatteista ja kieltäytymällä kungfutsealaisista tavoista. Hän rakasti musiikkia ja juhlia. Hän osoitti eksentristä käytöstään ja vapautta mm. juomalla sikojen juottokaukalosta. Hänet tunnettiin yksinkertaisista ja hienostelemattomista käytöstavoistaan ja suorasta rehellisestä puheestaan.
Xiang Xiu oli Ji Kangin läheinen ystävä, hänet muistetaan erityisesti hänen työstään mestari Zhuangzin kirjan selostuksesta. Ji Kangin pidätyksen ja teloituksen jälkeen Xiang Xiu pyörsi hovia vihamielisesti arvostelleet kirjoituksensa ja säästyi maanpetos syytteiltä ja säilytti henkensä, toisin kuin Ji Kang. Ji Kangin teloituksen jälkeen hän vastenmielisesti otti vastaan muutamia virkoja hovissa, mutta hänen elämänkertansa mukaan hän ei oikein koskaan tarttunut toimiin. Ajattelijana Xiang Xiu inspiraation lähteenä oli Laotsen ja Zhuangzin ajatukset. Xiang Xiu ei uskonut korkeampiin voimiin, vaan uskoi elämän olevan luonnollisesta ikuisesta kierrosta johtuvaa, kuolleessaan ihminen palaa luontoon. Hänen mielestään oikea tapa elää oli olla hyväsydäminen, iloita luonnon kauneudesta, väreistä ja mauista. Tullakseen yhdeksi maailman kanssa, ihmisen tuli matkustaa ympäriinsä vapaasti ilman sitoutumista yhteen paikkaan.


title: Bambulehdon seitsemän viisasta

text:
Wang Rong oli oppinut ja virkamies, joka antautui Jin-dynastian palvelukseen ja nousi huomattavaan asemaan ministerinä ja kenraalina. Hän osallistui Itäisen Wu-valtakunnan valloittamiseen 280 jaa. jonka seurauksena Jin-dynastia onnistui yhdistämään Kiinan jälleen yhden keisarin alaisuuteen Han-dynastiaa seuranneesta lähes 100 vuoden sisällissodan ja hajautumisen tilan jälkeen. Wang Rong ei kuitenkaan ollut erityisen kiinnostunut hallinnollisista tehtävistään, vaan nautti mielummin ystäviensä seurasta väitellen mm. kungfutsealaisuudesta ja taolaisuudesta. Häntä kuvattiin saidaksi ja hän hankkikin elämänsä aikana suuren määrän maata ja omaisuutta.
Jo nuorena poikana Shan Tao tiedettiin jalomielisyydestään. Hän oli sukua avioliiton kautta Sima Yihin, mikä avasi hänelle tien korkeisiin virkoihin. Hovi usein käytti hänen laajoja suhteitaan ja tietämystään ihmisluonteesta täyttäessään avoimia virkoja. Hän suositteli hovissa mm. Ji Kangia ja Ruan Xiania virkoihin.


title: Veijo Valmu

text: Veijo Valmu (1929–1995) oli suomalainen Torniossa asunut taidemaalari.


title: Reetta Pekkanen

text: Reetta Pekkanen (s. 1985 Outokumpu) on suomalainen runoilija.


title: Reetta Pekkanen

text: Pekkasen esikoisteos "Pieniä kovia nuppuja" (2014) palkittiin Katri Vala -palkinnolla, Tiiliskivi-palkinnolla ja Silja Hiidenheimon muistostipendillä. Se oli myös ehdolla Helsingin Sanomien Kirjallisuuspalkinnon saajaksi.


title: Reetta Pekkanen

text: Pekkanen toimii runouslehti Tuli & Savun toimittajana, taiteilijaresidenssi Arteleksen koordinaattorina ja on mukana Nuoren Voiman Liiton hallituksessa. Pekkanen on valmistunut Tampereen yliopistosta pääaineenaan suomen kieli. Lisäksi hän on opiskellut kirjoittamista Oriveden Opistossa ja Kriittisessä korkeakoulussa.


title: Yrjö Penttilä

text: Yrjö Penttilä (s. 1891) oli suomalainen Hämeenlinnassa asunut taidemaalari joka kuvasi tauluissaan perinteiseen tyyliin suomalaisia maisemia.


title: Raisa Marjamäki

text: Raisa Marjamäki (s. 1987 Helsinki) on suomalainen runoilija.


title: Raisa Marjamäki

text: Marjamäki on opiskellut Helsingin ja Jyväskylän yliopistossa sekä valmistunut maisteriksi skotlantilaisesta University of St Andrews’sta, jossa hän opiskeli runoutta Don Patersonin johdolla. Marjamäen kuvakollaasia ja runoa yhdistelevä esikoiskokoelma "Katoamisilmoitus" (Palladium Kirjat) julkaistiin vuonna 2010, ja hän osallistui sen painamiseen Siuronkosken kirjapainossa. Toinen kokoelma "Ei kenenkään laituri" (2014) ladottiin käsin ja painettiin arkki kerrallaan kirjaksi Heidelbergin kohopainokoneella. Teos kiinnittää huomiota kirjoittamisen teknologioihin: se on kokonaan ilman tietokoneita toteutettu runokirja.


title: Raisa Marjamäki

text: Marjamäki on myös kääntänyt "Kiinalainen yksisarvinen" -Poesiavihkon (#12, 2017), joka on Thomas L. Rowen koostama valikoima 1800-luvun kiinalais-englantilaisesta sanakirjasta tehtyjä löytöjä.


title: Oerlikonin rautatieasema

text: Oerlikonin rautatieasema on Sveitsin rautatieliikenteen solmukohtia. Asema sijaitsee Zürichin kaupungissa Oerlikonin kaupunginosassa. Aseman kautta kulki vuonna 2017 työpäivisin 106 000 matkustajaa, ja se on Sveitsin kahdeksanneksi vilkkain rautatieasema.


title: Oerlikonin rautatieasema

text: Oerlikonin ensimmäinen rautatieasema avattiin vuonna 1855 Winterthur–Oerlikon-radan rakentamisen myötä. Sittemmin asema on uusittu useasti, viimeksi vuosina 2004–2016 toteutetussa hankkeessa, jonka osana rakennettiin kolmas tunneli, Weinbergtunnel, Zürichin keskustaan.


title: Oerlikonin rautatieasema

text: Asemalta johtaa SBB:n rautatie yhdeksään suuntaan:


title: Oerlikonin rautatieasema

text: Rautatieasemalla on kahdeksan raidetta. Sieltä lähtee päivittäin noin 900 junavuoroa. Aseman kautta kulkee kaikki Zürichin päärautatieaseman ja Zürichin lentokentän välinen kaukoliikenne, jonka päätepisteet ovat eri puolilla Sveitsiä.


title: R.Smg. Balilla (1927)

text: R. Smg. Balilla oli Italian kuninkaallisen laivaston vuonna 1927 vesillelaskettu Balilla-luokan sukellusvene.


title: R.Smg. Balilla (1927)

text: Alus tilattiin OTO:lta Muggianosta, missä köli laskettiin 12. tammikuuta 1925. Alus laskettiin vesille 20. helmikuuta 1927 ja otettiin palvelukseen 20. heinäkuuta 1928.


title: R.Smg. Balilla (1927)

text: Alus poistettiin luettelosta 28. huhtikuuta 1941.


title: R.Smg. Domenico Millelire

text: R. Smg. Domenico Millelire oli Italian kuninkaallisen laivaston vuonna 1927 vesillelaskettu Balilla-luokan sukellusvene.


title: R.Smg. Domenico Millelire

text: Alus tilattiin OTO:lta Muggianosta, missä köli laskettiin 20. lokakuuta 1925. Alus laskettiin vesille 19. syyskuuta 1927 ja otettiin palvelukseen 11. elokuuta 1928.


title: R.Smg. Domenico Millelire

text: Alus poistettiin palveluksesta 15. toukokuuta 1941.


title: R.Smg. Antonio Sciesa

text: R. Smg. Antonio Sciesa oli Italian kuninkaallisen laivaston vuonna 1928 vesillelaskettu Balilla-luokan sukellusvene.


title: R.Smg. Antonio Sciesa

text: Alus tilattiin OTO:lta Muggianosta, missä köli laskettiin 20. lokakuuta 1925. Alus laskettiin vesille 18. elokuuta 1928 ja otettiin palvelukseen 12. huhtikuuta 1929.


title: R.Smg. Antonio Sciesa

text: Miehistö upotti aluksensa 6. marraskuuta 1942.


title: Kodak Black

text: Bill K. Kapri (s. 11. kesäkuuta 1997) syntyjään Dieuson Octave ja myös aikaisemmin ottanut nimen Bill Kahan Blanco on amerikkalainen räppäri joka on musiikkinsa lisäksi tunnettu myös lukuisista rikostuomioistaan ja some-kohuistaan. Hänet tunnetaan myös taiteilijanimellä Kodak Black. Hänen kuuluisimpia musiikkikappaleitaan ovat Roll in Peace, Tunnel Vision ja No Flockin. Ollessaan vankilassa hän suoritti high school tutkintoa vastaavan vaihtoehtoisen tutkinnon.


title: Jussi Pelkonen

text: Jussi Pelkonen (s. 1992), joka tunnetaan myös artistinimellä Beibi P, on suomalainen spoken word -artisti. Hän esiintyy yhtyeissä Ursus Factory, Mikko Sarvanne Hip Company ja Perna.


title: Pembroke Pines

text: Pembroke Pines on kaupunki Floridassa.


title: Pembroke Pines

text: Pembroke Pines sijaitsee Atlantin rannikolla, 25 minuutin ajomatkan päässä Miamista pohjoiseen ja 20 minuutin matkan päässä Fort Lauderdalesta etelään.


title: Pembroke Pines

text: Kaupunki kasvoi nopeasti 1990-luvulla sen jälkeen kun hurrikaani Andrew aiheutti laajoja tuhoja Miamin seudulla vuonna 1992.


title: Pembroke Pines

text: Vuoden 2010 väestönlaskennassa kaupungissa oli 154 750 asukasta. Arvio vuodelle 2017 oli 170 721. Asukkaista 66% on valkoisia ja 20% afroamerikkalaisia.


title: Aikuisen naisen joulukalenteri

text: Aikuisen naisen joulukalenteri on suomalainen joulukalenterisarja, joka esitetään joulukuussa 2018 Yle TV1 -kanavalla ja Yle Areenassa. Pääosassa on Mari Perankosken esittämä 47-vuotias hedelmöityshoitobiologi Maria Månsson, jonka pyrkii luomaan läheisilleen täydellisen joulun, mutta yritykset epäonnistuvat toistuvasti. Sarjan tapahtumat sijoittuvat Turkuun.


title: Aikuisen naisen joulukalenteri

text: Sarjan käsikirjoittanut ja tuottanut Anna-Maija Halonen sai idean aikuisille naisille suunnatusta joulukalenterista vuonna 2015 työpaikkalounaalla. Pian idean saamisen jälkeen alkoi tarinan kehittely, jonka apuna Halonen käytti muun muassa Facebookissa ollutta jouluaiheista ryhmää.


title: Aikuisen naisen joulukalenteri

text: Keskikatsojamäärä ensiesityspäivänä televisiossa


title: Nikolas Matinpalo

text: Nikolas Matinpalo (s. 5. lokakuuta 1998 Espoo) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hän laukoo oikealta.


title: Nikolas Matinpalo

text: Matinpalo on Espoon Palloseuran kasvatti. Hän siirtyi C-juniori-ikäisenä Espoo Bluesiin. Matinpalo voitti kauden 2013–2014 päätteeksi C-nuorten Suomenmestaruuden. Kaudella 2015–2016 hän toimi Blues Akatemian B-nuorten kapteenina. Matinpalo oli joukkueen tehokkain puolustaja tehoilla 9+11=20. Kaudella 2017–2018 hän voitti Bluesissa A-nuorten SM-liigan loppusarjan tehotilaston. Matinpalo palkittiin kauden päätteeksi Raimo Helminen -palkinnolla.


title: Nikolas Matinpalo

text: Toukokuussa 2018 Matinpalo teki 1+2-vuotisen SM-liigasopimuksen Tampereen Ilveksen kanssa. Hän oli yläraajavamman vuoksi sivussa alkukauden 2018–2019, kunnes Matinpalo siirtyi lokakuun lopulta kuntouduttuaan lainalle Mestis-joukkue KOOVEE:hen. Kahden siellä pelatun ottelun jälkeen Matinpalo teki SM-liigadebyyttinsä Ilveksessä 30. marraskuuta 2018 Saimaan Palloa vastaan. Hänet merkittiin joukkueen seitsemänneksi puolustajaksi. Matinpalo sai ottelussa jääaikaa 13.51 minuuttia. Liigauransa avausmaalin hän teki 12. ottelussaan 12. tammikuuta 2019 vieraissa Hämeenlinnan Pallokerhoa vastaan. Matinpalon osuma hyväksyttiin videotarkistuksen jälkeen. Samassa kuussa Ilves käytti hänen sopimuksessaan olleen option ja teki Matinpalon kanssa kaksivuotisen jatkosopimuksen.


title: Arktinen taide

text: Arktinen taide on taidetta ja kulttuuria, joka heijastaa, jatkaa ja uusintaa arktisten alueiden kulttuuriperintöä. Käsite sisältää alkuperäiskansojen ja ei-alkuperäiskansojen taiteen sekä näiden vuorovaikutuksen. Arktinen taide viittaa nykytaiteen lisäksi muun muassa perinne- ja taidekäsityöhön sekä uusiin taidemuotoihin, kuten lumi- ja jääveistoon. Myös esimerkiksi mediatuotannot, jotka kuvaavat arktista kulttuuria, lukeutuvat arktiseksi taiteeksi.


title: Arktinen taide

text: Arktisen taiteen käsite on kulttuuripoliittisesti latautunut. Sen avulla pyritään tunnistamaan pohjoisten alueiden taiteen ja kulttuurin erityispiirteitä ja edistämään kestävää kehitystä. Keskeinen foorumi on arktisen taiteen huippukokous Arctic Arts Summit, joka järjestettiin ensimmäisen kerran vuonna 2017 Harstadissa Norjassa ja järjestetään vuonna 2019 Rovaniemellä. Arctic Arts Summit 2019 on mittava taide- kulttuuripoliittinen tapahtuma.


title: Arktinen taide

text: Lapin yliopisto koordinoi Arktisen yliopiston taiteen koulutusorganisaatioiden verkostoa Arctic Sustainable Art and Design ja antaa koulutusta arktisen taiteen maisteriohjelmassa Arctic Art and Design.


title: Arktinen taide

text: Arktisen taiteen määritelmä on kirjoitettu kirjaan Ymäristötaidetta Lapin matkailuun.


title: Verkkopartahai

text: Verkkopartahai eli valkotäpläpartahai eli kirjopartahai ("Eucrossorhinus dasypogon") on partahaiden heimoon kuuluva merikala, joka elää indopasifisella merialueella. Lajin tyypillinen koko on noin 180 senttimetriä, mutta kaksi kertaa suurempiakin yksilöitä on tavattu. Syö luultavasti kaloja ja pieniä selkärangattomia. Verkkopartahai on pintakala, joka käy korkeintaan 50 metrin syvyydessä.


title: Verkkopartahai

text: Verkkopartahai on sukunsa ainut laji.


title: Länsi-Euroopan kesäaika

text: Länsi-Euroopan kesäaika (), UTC+1 on aikavyöhyke, joka on käytössä kesäaikana niissä maissa, jotka käyttävät Länsi-Euroopan aikaa muina vuodenaikoina.


title: Thure Möller

text: Thure William Möller (21. lokakuuta 1859 Kokkola – 23. maaliskuuta 1937 Helsinki) oli lääkäri ja anatomian tutkija, joka sai ylimääräisen professorin arvonimen.


title: Thure Möller

text: Thure William Möllerin vanhemmat olivat käräjänotaari Thure Möller ja Maria Emilia Drake ja puoliso vuodesta 1900 Wiwi Sofia Lojander (k. 1955). Möller tuli ylioppilaaksi Oulun lyseosta 1876 ja valmistui filosofian kandidaatiksi 1883 ja lääketieteen lisensiaatiksi 1893. Kirurgian ja lääketieteen tohtoriksi hän väitteli 1897. Möller toimi Helsingin yliopiston anatomian laitoksen assistenttina 1893–1900 ja dosenttina 1899–1900. Anatomian apulainen hän oli vuodesta 1900 vuoteen 1926, jolloin hän jäi eläkkeelle. Möller oli myös yliopiston voimistelulaitoksen opettaja 1902–1926 ja hoiti anatomian professuuria eri aikoina 1901–1909. Hän sai ylimääräisen professorin arvonimen vuonna 1914.


title: Timo Jokela

text: Samannimisiä henkilöitä on useita. Tämän artikkelin Timo Jokela on suomalainen taiteilija ja kuvataidekasvatuksen professori Lapin yliopistossa.


title: Timo Jokela

text: Taiteilijana Timo Jokela käyttää paikkasidonnaisen taiteen, yleensä ympäristö- ja yhteisötaiteen menetelmiä. Hän tuo pohjoiseen maisemaan, talveen, lumeen ja jäähän keskittyneiden teostensa kautta näkökulmia keskusteluihin taiteen ja paikan, taiteen ja pohjoisten ihmisten ja kansojen suhteista. Jokela irrottautuu länsimaisen maisemataiteen perinteestä, joka on ollut usein valloittavaa ja kolonisoivaa suhteessa pohjoiseen. Tässä mielessä Jokelan taide on arktista taidetta, jossa on kulttuuripoliittinen ulottuvuus. Jokela toimii aktiivisesti ympäristötaiteilijana, ja hänen teoksiaan on ollut esillä Pohjoismaiden lisäksi Skotlannissa, Venäjällä ja Japanissa.


title: Timo Jokela

text: Oman taiteensa tekemisen lisäksi Timo Jokela kuratoi näyttelyitä ja tapahtumia sekä toimii Lapin yliopistossa vastuullisena johtajana taiteen ja tieteen välisissä kehittämishankkeissa.


title: Timo Jokela

text: Timo Jokela työskentelee Lapin yliopiston taiteiden tiedekunnassa professorina kuvataidekasvatuksen ja soveltavan kuvataiteen aloilla, muun muassa kansainvälisessä maisteriohjelmassa Arctic Art and Design. Jokela on toiminut Lapin yliopiston taiteiden tiedekunnan dekaanina vuosina 2009-2017 ja Arktisen yliopiston Arctic Sustainable Art and Design -verkoston johtajana vuodesta 2011 alkaen. Hän on johtanut useita alueellisia, kansallisia ja kansainvälisiä soveltavan taiteen ja kuvataidepedagogiikan kehittämishankkeita, joista hän on julkaissut kotimaisia ja kansainvälisiä tutkimusartikkeleja ja toimittanut kirjoja, jotka käsittelevät mm. talvitaidetta, ympäristö- ja yhteisötaidetta, soveltavaa taidetta, arktista taidetta ja muotoilua sekä laaja-alaista kuvataidekasvatusta. Julkaisut ovat saatavilla Lapin yliopiston julkaisutietokannassa.


title: Timo Jokela

text: Timo Jokelan esittely löytyy muun muassa Nacer-tutkijaryhmän porfoliosta ja Suomalaisen ympäristötaiteeseen verkkosivustolta.


title: Tonttu Toljanterin joulumieli

text: Tonttu Toljanterin joulumieli on Yle TV2:n tuottama suomalainen Tonttu Toljanterin joulukalenteriin perustuva elokuva, joka esitettiin ensimmäisen kerran 25.12.2003. Elokuva on esitetty Yle Tv2:ssa muutamia kertoja. Ohjelman nimikkohenkilöä Tonttu Toljanteria näyttelee Kunto Ojansivu.


title: Tonttu Toljanterin joulumieli

text: Korvatunturille haetaan pikaposteljoonia, ja hakijoita on kaksi. Viänänen ja Korvanen tulevat pukin luokse kuulotarkastukseen ja raportin antoon. Korvanen jää kuuntelemaan oven taakse muorin ja pukin puheita, ja hän kuulee pukin halusta jäädä eläkkeelle ja että seuraajakseen pukki ehdottaa Toljanteria. Tästä Korvanen suuttuu ja alkaa sabotoida Toljanterin töitä ja uskottelee toisen pikaposteljoonihakijan uskomaan Toljanterin tehneen kaikki ilkeydet. Lopuksi totuus tulee ilmi ja kaikilla on joulumieli.


title: Tonttu Toljanterin joulumieli

text: Elokuva julkaistiin DVD:llä 16. lokakuuta 2013.


title: Zoltán Tagscherer

text: Zoltán Tagscherer (s. 13. toukokuuta 1976 Budapest) on unkarilainen maastohiihtäjä.


title: Zoltán Tagscherer

text: Tagscherer kilpaili kolmissa olympialaisissa. Salt Lake Cityssä 2002 hän sijoittui vapaan hiihtotavan sprintissä 39:nneksi ja vapaan 30 kilometrillä 66:nneksi, Torinossa 2006 vapaan hiihtotavan sprintissä 44:nneksi ja perinteisen 15 kilometrillä 76:nneksi sekä Vancouverissa 2010 vapaan 15 kilometrillä 81:nneksi.


title: Zoltán Tagscherer

text: Tagscherer kilpaili kuusissa MM-kilpailuissa 2001–2011. Hän sijoittui parhaimmillaan 39:nneksi vapaan hiihtotavan sprintissä Lahdessa 2001 sekä 16:nneksi vapaan hiihtotavan parisprintissä Sapporossa 2007.


title: Zoltán Tagscherer

text: Tagscherer kilpaili maailmancupissa vuosina 2002–2011. Ainoan maailmancupin pisteensä hän saavutti oltuaan 30:s Changchunin 15 kilometrin vapaan hiihtotavan kilpailussa helmikuussa 2007.


title: Aarne Nissinen

text: Aarne Johannes Nissinen (27. toukokuuta 1891 Kuopio – 12. joulukuuta 1954) oli keittiömestari ja keittokirjailija.


title: Aarne Nissinen

text: Aarne Nissisen vanhemmat olivat perämies Paavo Nissinen ja Elisabeth Heikkinen. Nissinen kävi kansakoulun ja suoritti stuerttikoulun 1911. Yhdysvalloissa hän opiskeli 1928–1929. Nissinen työskenteli useiden eri hotellien palveluksessa ja piti ruuanlaittokursseja muun muassa SOK:ssa ja Marttaliitossa, samoin kuin omaa keittokoulua. Hän myös julkaisi useita ruuanlaitto- ja keittokirjoja. Nissinen toimi myös jonkin aikaa 1920-luvulla perustetun Suomen Kokki- ja stuerttikoulun johtajana.


title: Vaskuunjärvi

text: Vaskuunjärvi on Pirkanmaalla Virroilla sen keskustaajamalta 13 kilometriä länteen ja Vaskuun kylän pohjoispuolella sijaitseva järvi, joka kuuluu Kokemäenjoen vesistöön.


title: Vaskuunjärvi

text: Järven pinta-ala on 150 hehtaaria eli 1,5 neliökilometriä. Se on 5,6 kilometriä pitkä ja 1,3 kilometriä leveä. Järven todellinen leveys on kuitenkin pienempi, sillä järvi on muodoltaan kaareva. Levein kohta löytyy Selkäsaarien kohdalta, missä se on 600 metriä leveä. Järvi on muualla paljon kapeampi ja Särkänsaaren eteläpuolella järvi kapenee 70 metriä leveäksi salmeksi, missä järvi on selvästi leveämpi salmen molemmilla puolilla. Järvi on myös katkaistu lakkautetun Haapamäki–Pori-radan rautatiepenkereellä 800 metriä järven eteläpäästä. Tätä järvenosaa kutsutaan Kivilahdeksi. Järven pohjoispäätä kutsutaan Louonlahdeksi ja järven keskikohdalla Tarhavuoren molemmilla puolilla on lahdet, joista toinen on Pitkälahti.


title: Vaskuunjärvi

text: Järvellä on kartan mukaan neljä saarta. Suurin saarista on Selkäsaari, joka sijaitsee pohjoisosan järvenselän keskellä. Selkäsaari on 100 metriä pitkä, 50 metriä leveä ja sen pinta-ala on 0,3 hehtaaria. Selkäsaaren ympärillä on kivikkoa ja kaksi pienempää saarta. Pohjoisosan eteläpäässä kapeikon suulla on neljäs kallioinen Särkänsaari. Se on 40 metriä pitkä ja 30 metriä leveä.


title: Vaskuunjärvi

text: Järven rantaviivan pituus on 16 kilometriä ja sen rannat ovat pääosin metsämaata. Järven lähellä on suuriakin peltopalstoja, jotka eivät kuitenkaan ulotu rantaan asti. Järven ympäristön haja-asutus on ryhmittynyt paikoin pieniin kulmakuntiin, joita ovat Anttilanperä, Ilvesperä, Laajanperä ja Vaskuu. Rannolla sijaitsee 62 vapaa-ajan asuntoa. Niille tulee tiet yhdystieltä 3359 ja 3352 ja niiltä haarautuviltä muilta kyläteiltä.


title: Vaskuunjärvi

text: Järveä on säännöstelty Koronjoen Toisen vesistötoimikunnan 9.11.1954 antaman päätöksen nojalla. Lupa on haettu Koronjoessa sijainneen vesilaitoksen tarpeisiin. Luvan perusteella vedenpinnan korkeusrajat ovat olleet 136,10–136,70 metriä mpy. (NN). Vesilaitos ei enää ole toiminnassa ja lupa säännöstelyyn on käynnyt tarpeettomaksi.


title: Vaskuunjärvi

text: Järven vedenpinnankorkeuksista on vain vähän tietoa. Virtaamat tunnetaan pintapuolisesti. kesivirtaama (MQ) on 0,4 kuutiometriä sekunnissa (m³/s), keskialivirtaama (MNQ) 0,037 m³/s, alivirtaama (NQ) 0 m³/s ja ylivirtaama (HQ 1/20, tilastollisesti tulva, joka tapahtuu 20 vuoden välein) 6,3 m³/s.


title: Vaskuunjärvi

text: Uusi 30 metriä leveä pohjapato rakennetaan vanhan myllypadon yläpuolelle siten, että se muodostaa lonnonmukaisen kosken. Se nostaisi keskivedenkorkeutta tasolle 136,74 metriä mpy. eli vedenpinta nousee 27 senttimetriä. Alivedenkorkeus nouse 30 senttimetriä.


title: Vaskuunjärvi

text: Vaskuun vedenlaatua on tutkittu vain joitakin kertoja. Vesinäytteitä on otettu vuosina 1973–1995 ja vuonna 2009. Vaskuujärven tila on sama kuin Koronjoessa. Vesi on valuma-alueen happamuudesta johtuen hapanta ja metsävaltaisuudesta johtuen humuspitoista. Järvessä on happitaudessa ongelmia, koska veden happivaje saa aikaan sisästä kuormitusta. Tämä nostaa erityisesti kokonaisfosforinpitoisuuksia. Järven ulkoinen kuormitus on hajakuormitusta, joka on peräisin pelloilta ja ojitetuista metsistä. Ulkoinen fosforikuormitus on noin 1350 kilogrammaa vuodessa (kg/a), kun suurin sallittu kuormitus olisi 395 kg/a ja järvelle vaarallinen kuormitus olisi 830 kg/a. Vaikka järven vesi on ajoittain hapanta, on sen puskurikyky happamoitumista vastaan tyydyttävällä tasolla.


title: Vaskuunjärvi

text: Järven rantoja kiertää muutaman metrin levyinen järvikorte ja sarakasvien vyöhyke, jonka edustalla kasvaa kelluvalehtisten kasvien vyöhyke. Rannat ovat paikoin soistuneita ja suolla voi esiintya luhtamaista kasvustoa. Järven pohja on mutainen eikä pohjassa viihdy pohjaversoisia ja uposlehtisiä kasveja.


title: Vaskuunjärvi

text: Järvi ei ole varsinainen lintujärvi, jossa eläisi lintuyhdyskuntia. Sellä on tavattu tavallisesti silkkiuikkua, heinäsorsaa ja laulujoutsenta. Järven kalalajistoon kuuluu yleisesti hauki, siika, kirjolohi, särki, lahna, made, kiiski, ahven ja kuha. Järven rapukanta on heikko rapuruton takia. Järveen on istutettu 2000-luvulla kuhaa, planktonsiikaa ja kirjolohta.


title: Vaskuunjärvi

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vaskuunjärven valuma-alueella (35.44, pinta-ala 19,55 km²), jonka Vaskuunjärven alueeseen (35.442) järvi kuuluu. Järven vedenpinnan korkeus on 136,4 metriä mpy.


title: Vaskuunjärvi

text: Järvi saa pääosan vedestään kahdelta valuma-alueelta ja omalta alueeltaan. Järven pohjoispäähän laskee Palolamminoja, joka on Palolamminojan valuma-alueen (35.445, 10,07 km²) laskuoja. Sen pääjärvi on Palolampi (25 hehtaaria, ha). Valuma-alueella on runsaasti ojitettuja soita. Ilvesperälle laskee Ilvesperänpuro, joka on Ilvesperänpuron valuma-alueen (35.444, 16,98 km²) laskuoja. Sen valuma-alue on metsämaata, jossa on jonkun verran ojitettuja soitakin. Tätä ojaa laskee esimerkiksi Juurakkojärvi (5 ha).


title: Vaskuunjärvi

text: Vaskuunjärven valuma-alueella on viisi yli hehtaarin kokoista järveä tai lampea, jotka laskevat suoraan tai välillisesti järveen. Niistä neljä laskevat järven eteläpäähän. Eteläpää (1 ha) ja sen vieressä sijaitseva lampi Kiitajärvi laskevat Kivilahteen. Samoin tekee Pieni Ruokejärvi (4 ha) vanhan rautatien alittavalla ojallaan. Tähän järveen laskevat vuorostaan suurempi Ruokejärvi (6 ha) ja Koirajärvi (1 ha). Järven koillispuolelta laskee Vehkajärvi (2 ha) Kivisaaren ojitetun suon läpi. Samalla valuma-alueella saattaa sijaita myös Kolmisoppinen.


title: Vaskuunjärvi

text: Järven laskujoki on Koronjoki, joka Joensuunjärven (12 ha) läpi päästyään mutkittelee peltoja ja metsää vuorottelevassa maastossa ja laskee lopulta 5,7 kilometrin päähän Koronkylässä Vaskiveden Koronselkään. Joensuunjärveen mennessä tulee joelle aluksi pudotusta 3,5 metriä ja loppumatkalle vielä 37 metriä lisää.


title: Hiilivero

text: Hiilivero on vero, jota maksetaan hiilidioksidipäästöistä.


title: Hiilivero

text: Australiassa Julia Gillardin hallituksen ajama hiilivero hyväksyttiin Australian parlamentissa 8. marraskuuta 2011. Uuden lain myötä noin 500 eniten hiilidioksidipäästöjä tuottavaa australialaista yritystä alkoi maksaa veroa hiilidioksidipäästöistä heinäkuusta 2012 alkaen. Veron suuruus on 23 Australian dollaria tonnilta, ja hallitus suunnittelee tukitoimia, kuten verohelpotuksia ja sosiaaliturvan parannuksia, kompensoidakseen kuluttajille osan hiiliveron aiheuttamasta kustannusten noususta. Oppositio arvosteli Gillardia vaalilupauksen pettämisestä, sillä ennen vuoden 2010 vaaleja Gillard oli luvannut, ettei hänen hallituksensa tule esittämään hiilidioksidiveroa.


title: Hiilivero

text: 17. heinäkuuta 2014 Tony Abbottin hallitus kumosi hiiliveron.


title: Hiilivero

text: Kanada on ottamassa käyttöön kansallisen hiiliveron 1. tammikuuta 2019. Kanadalaiset lentoyhtiöt haluaisivat jäädä veron ulkopuolelle. Hiilivero on kuulunut pääministeri Justin Trudeaun kampanjalupauksiin. Hiilivero on aluksi 20 Kanadan dollaria tonnilta vuonna 2019 ja nousee 10 dollarilla joka vuosi, kunnes se on 50 dollaria vuonna 2022. Kanadalaiset yritykset valittivat hiiliverosta, sillä se heikentäisi kilpailukykyä suhteessa yhdysvaltalaisiin yrityksiin, ja se johti sen keventämiseen


title: Hiilivero

text: Kanadan kansallisen hiiliveron avulla kerätyistä verovaroista 90 prosenttia annetaan kansalaisille veronpalautuksina. Loput 10 prosenttia jaetaan pienille ja keskisuurille yrityksille, kouluille, sairaaloille ja muille organisaatioille, jotka eivät pysty sisällyttämään hiiliveroa kuluttajahintaan. Hiiliveroa kotitalous maksaa keskimäärin $248 New Brunswickissä, $300 Ontariossa, $336 Manitobassa ja $598 Saskatchewanissa.


title: Hiilivero

text: Lentoliikenteen hiilivero on otettu käyttöön Brittiläisessä Kolumbiassa, Kanadassa vuonna 2008. Albertan provinssissa lentoliikenteen hiilivero otettiin käyttöön vuonna 2016.


title: Hiilivero

text: Norwegian-lentoyhtiön pääjohtaja Bjørn Kjos kannatti lentoliikenteen hiiliveroa vuonna 2016. Kjosin mukaan tämä kannustaisi lentoyhtiöt uusimaan laivastojaan. Norwegianin laivasto on huomattavan nykyaikainen (alusten keski-ikä 3,7 vuotta) ja alusten polttoaineenkulutus on Atlantin ylittävillä lennoilla vertailun matalin.


title: Star Wars (vuoden 1991 videopeli)

text: Star Wars on Beam Softwaren kehittämä ja Pohjois-Amerikassa JVC:n vuonna 1991 julkaisema samannimiseen elokuvaan perustuva toimintapeli. Peli julkaistiin Nintendo Entertainment Systemille, Game Boylle, Sega Master Systemille ja Sega Game Gearille. Jatko-osa "" julkaistiin vuonna 1992.


title: Frode Moen

text: Frode Moen (s. 1. toukokuuta 1969) on norjalainen entinen yhdistetyn hiihtäjä, joka kilpaili yhdistetyn maailmancupissa vuosina 1988–1993. Hän sijoittui parhaimmillaan kolmanneksi maailmancupin osakilpailussa. Urheilijauransa jälkeen hän on työskennellyt Norjan Olympiatoppenilla.


title: Perun–Chilen hauta

text: Perun–Chilen hauta on syvänmeren hauta Tyynenmeren itäosissa. Se kulkee noin 160 kilometrin etäisyydellä Perun ja Chilen rannikosta. Sen alueella Nazcan laatta työntyy Etelä-Amerikan laatan alle.


title: Perun–Chilen hauta

text: Perun–Chilen hauta on noin 5 900 kilometriä pitkä, ja se on pisin syvän meren hauta. Sen keskilevys on 64 kilometriä, ja sen syvin kohta on Richardsin syvänne, joka ulottuu 8 065 metriä merenpinnan tason alapuolelle.


title: Koboltti(III)fluoridi

text: Koboltti(III)fluoridi eli kobolttitrifluoridi (CoF) on koboltti- ja fluoridi-ionien muodostama epäorgaaninen ioniyhdiste. Yhdistettä käytetään orgaanisen kemian synteeseissä fluoraavana reagenssina.


title: Koboltti(III)fluoridi

text: Huoneenlämpötilassa koboltti(III)fluoridi on vaaleanruskeaa kiteistä ainetta. Sen alkeiskoppi on heksagonaalinen. Yhdiste on hygroskooppista ja reagoi veden kanssa hapettaen sen hapeksi. Orgaanisiin liuottimiin koboltti(III)fluoridi ei liukene. Kidevedettömän koboltti(III)fluoridin lisäksi tunnetaan kidevedellinen dihydraatti (CoF·2HO), joka on väriltään punaista. Voimakkaana hapettimena koboltti(III)fluoridi reagoi kiivaasti hapettuvien orgaanisten yhdisteiden, esimerkiksi alkoholien, kanssa. Metallioksidien kanssa se muodostaa metallifuorideja, joissa metalli on usein korkealla hapetusluvulla.


title: Koboltti(III)fluoridi

text: Koboltti(III)fluoridia valmistetaan fluoraamalla kobolttifluoridia tai -kloridia fluorilla 150–250 °C:n lämpötilassa. Yhdistettä käytetään fluoraavana reagenssina erityisesti orgaanisen kemian synteeseissä. Se korvaa vetyatomit fluorilla reagoidessaan tyydyttyneiden, tyydyttymättömien tai aromaattisten hiilivetyjen kanssa. Alkeenien ja alkyynien kanssa se voi reagoida myös additioreaktiolla. Koboltti(III)fluoridia käytetään myös metallifluoridien valmistamiseen ja se reagoi ammoniakin kanssa muodostaen typpitrifluoridia.


title: CPA

text: CPA tarkoittaa seuraavia asioita:


title: Perna (yhtye)

text: Perna on suomalainen yhtye. Yhtyeen kokoonpanoon kuuluu laulaja Beibi P (Jussi Pelkonen), basisti Perussastamala (Mikael Saastamoinen), saksofonisti Jarmojarno (Jarno Tikka) ja rumpali Rhythm Sam (Sami Nummela). Yhtye on julkaissut albumin "Valhalla Simhall" Suola-Apina Recordsin kautta. "Rumba"n Tuomas Aflecht kuvaa yhtyeen musiikkia jazzin, punkin ja aggressiivisen rockin sekoitukseksi.


title: Henrik Håkansson

text: Henrik Håkansson (s. 1968 Helsingborg, Ruotsi) on kansainvälisesti tunnettu ruotsalainen nykytaiteilija, joka työskentelee sekä Berliinissä (Saksassa) että Falkenbergissä (Ruotsissa). Hän valmistui Tukholmassa toimivasta Konstfack-taidekorkeakoulusta vuonna 1993. Hänen tuotantoaan on ollut julkisesti esillä niin Ruotsissa kuin ulkomaillakin vuodesta 1992 lähtien.


title: Henrik Håkansson

text: Monet Håkanssonin töistä tarkastelevat ympäristöä, sen kasveja ja eläimiä sekä ihmisten luontosuhdetta. Hän on tarkastellut esimerkiksi useiden uhanalaisten lintujen elinoloja maailmalla ja ekosysteemejä Teoksissaan hän on yhdistellyt useita taiteen muotoja esimerkiksi rakentamalla hyönteisyhteiskunnille (ilmeisesti mehiläisille) paviljonki-installaation pellolle tai tutkimalla teoksessaan, miten sammakkoyhteisö hyppii elävän dj:n säestyksellä. Hän on kuvannut ihmistä tappajana ja saalistajana näyttäessään esteettisen teosasun muodossa dokumentointeja hyönteispyydyspaperiin kertyneistä Idänkurokas-kukkakärpäsistä. Taiteellisessa luomisprosessissaan hän saattaa olla vuorovaikutuksessa eläintieteen tutkijoiden kanssa. Useissa teoksissa hän käyttää aineksenaan musiikkia ja elokuvaa.